marsh-mellow/assamese_wikipedia huggingface dataset:
1.3তিনিটা বেলেগ ধৰণৰ বিস্ফোৰকৰ বিস্ফোৰণ ক্ষমতা প্ৰদৰ্শন; চাৰিখন বিস্ফোৰণ দেখুওৱা হৈছে তাত তিনিটা শক্ত মৰ্বল পৃষ্ঠত আৰু এটা প্ৰদৰ্শকৰ হাতত কৰা হৈছে; প্ৰতিটো মেচকেলৰ দ্বাৰা আৰম্ভ কৰা হৈছে 

বিস্ফোৰক (বা বিস্ফোৰক পদাৰ্থ) হৈছে এটা প্ৰতিক্ৰিয়াশীল দ্ৰব্য যাৰ ভিতৰত বিপুল পৰিমাণৰ সাম্ভাৱ্য শক্তি সঞ্চিত থাকে যি হঠাৎ মুক্ত হলে বিস্ফোৰণ ঘটি পাৰে, আৰু সাধাৰণতে পোহৰ, তাপ, শব্দ, আৰু চাপৰ উৎপত্তিৰে সৈতে সংঘটিত হয় এটা বিস্ফোৰক মাত্ৰা হৈছে পৰিমিত পৰিমাণৰ বিস্ফোৰক পদাৰ্থ, যিটো হয় কেৱল এটা উপাদানৰেই গঠিত, নহয়তো কমেও দুটা পদাৰ্থৰ সংমিশ্ৰণ

বিস্ফোৰক পদাৰ্থত সঞ্চিত সম্ভাৱ্য শক্তিৰ উদাহৰণ হব পাৰে:
 ৰাসায়নিক শক্তি, যেনে নাইট্ৰোগ্লিচাৰিন বা ধানগুঁই ধূলিৰ বিস্ফোৰণ
 চাপযুক্ত গেছ, যেনে গেছ চিলিণ্ডাৰ, এৰছল কেণ, বা ফুটন্ত দ্ৰৱ্য বিস্ফ্লাৱ গেছ বিস্ফোৰণ
 নিউক্লিয়াৰ শক্তি, যেনে ইউৰেনিয়াম-২৩৫ আৰু প্লুটনিয়াম-২৩৯ নামৰ বিভাজনক্ষম আইচটোপ

বিস্ফোৰক পদাৰ্থক সেইবোৰৰ বিস্তাৰৰ গতি অনুসৰি ভাগ কৰা হয় যিবোৰ পদাৰ্থ বিস্ফোৰণ কৰে (ৰাসায়নিক প্ৰতিক্ৰিয়াৰ আগভাগ পদাৰ্থৰ মাজেৰে শব্দৰ গতিতকৈ বেছি গতিৰে আগবাঢ়ে) সিহঁতক উচ্চ বিস্ফোৰক বোলা হয়, আৰু যিবোৰ পদাৰ্থ দাহ কৰে সিহঁতক নিম্ন বিস্ফোৰক বোলা হয় বিস্ফোৰক পদাৰ্থক স্পৰ্শকাতৰতাৰ আধাৰতো ভাগ কৰা হয় যিবোৰ পদাৰ্থ অল্প তাপ বা চাপৰে সহজে বিস্ফোৰিত হয় সিহঁতক প্ৰাথমিক বিস্ফোৰক বোলে, আৰু যিবোৰ তুলনামূলকভাবে কম স্পৰ্শকাতৰ সিহঁতক দ্বিতীয়িক বা তৃতীয়িক বিস্ফোৰক বোলে

প্ৰচুৰ ধৰণৰ ৰাসায়নিক পদাৰ্থ বিস্ফোৰণ কৰিব পাৰে; ইয়াৰ ভিতৰত কেৱল কেইটামানহে উদ্দেশ্যমূলকভাৱে বিস্ফোৰকৰূপে ব্যৱহাৰ কৰিবলৈ নিৰ্মাণ কৰা হয় বাকী পদাৰ্থসমূহ অতি বিপজ্জনক, স্পৰ্শকাতৰ, বিষাক্ত, ব্যয়বহুল, অস্থিৰ, বা অল্প সময়ত বিয়পি বা ক্ষয় হোৱা হেতুকে বিস্ফোৰকৰূপে ব্যৱহাৰ কৰিব নোৱাৰে

বিপৰীতভাৱে, কিছুমান পদাৰ্থ কেৱল জ্বলনশীল বা দাহ্য হব পাৰে যদি সেইবোৰ বিস্ফোৰণ নকৰি জ্বলে যদিও এই ভেদৰেখা সদায় স্পষ্ট নহয় কিছুমান পদাৰ্থধূলি, গুঁই, গেছ, বা উৰ্দ্ধপাতীয় জৈৱিক তৰলসাধাৰণ অৱস্থাত কেৱল দাহ্য হলেও নিৰ্দিষ্ট পৰিস্থিতিত বিস্ফোৰক ৰূপত কাম কৰিব পাৰে; যেনে বায়ুত বিস্তৃত ধূলিৰ কণাৰ বিস্ফোৰণ, বা আকস্মিক মুক্তি বা সঁচালিত অৱস্থাত বিস্ফোৰণ

তথ্যসূত্ৰ

শ্ৰেণী:প্ৰযুক্তি
শ্ৰেণী:বিজ্ঞান
1.3১৮৫০ চনত পেৰিছৰ বিহঙ্গম দৃষ্টিৰ দৃশ্য
বিহঙ্গম দৃষ্টিৰ দৃশ্য হল অতি ঠেক দৃষ্টিকোণৰ পৰা কোনো বস্তু বা স্থানৰ উচ্চ দৃশ্য, যাৰ ফলত পৰ্যবেক্ষকজন তললৈ চাই উৰি থকা চৰাইৰ দৰে দৃষ্টিভংগীৰ সৃষ্টি হয় বিহঙ্গম দৃষ্টিৰ দৃশ্য আকাশমাৰ্গৰ পৰা লোৱা ফটো বা অংকন কৰাও হ'ব পাৰে, আৰু ইয়াক প্ৰায়ে ব্লুপ্ৰিণ্ট, মজিয়াৰ পৰিকল্পনা আৰু মানচিত্ৰ নিৰ্মাণত ব্যৱহাৰ কৰা হয়

ক্ৰুৰ উৰণ সাধাৰণ হোৱাৰ আগতে উচ্চ দৃষ্টিকোণৰ স্থানত (যেনে পাহাৰ বা টাৱাৰ) প্ৰত্যক্ষ পৰ্যবেক্ষণৰ পৰা লোৱা দৃশ্যক কল্পিত বিহঙ্গম দৃষ্টিকোণৰ পৰা নিৰ্মিত দৃশ্যৰে পৃথক কৰিবলৈ "বিহঙ্গম দৃষ্টি" শব্দটো ব্যৱহাৰ কৰা হৈছিল এটা ধাৰা হিচাপে বিহঙ্গম দৃষ্টিভংগী ধ্ৰুপদী যুগৰ পৰাই বিদ্যমান ১৯ শতিকাৰ মাজভাগৰ পৰা শেষলৈকে আমেৰিকা আৰু ইউৰোপত ফটোগ্ৰাফিক প্ৰিণ্ট হিচাপে ইয়াৰ জনপ্ৰিয়তা যথেষ্ট আছিল

পৰিভাষা
গুৱাহাটীৰ বিমান বন্দৰৰ সমীপবৰ্তী অঞ্চলৰ এক বিহঙ্গম দৃষ্টিৰ দৃশ্য 
আকাশী দৃশ্য আৰু আকাশী দৃষ্টিকোণ শব্দ দুটাও কেতিয়াবা
বিহঙ্গম দৃষ্টিৰ দৃশ্যৰ সমাৰ্থক হিচাপে ব্যৱহাৰ কৰা হয় আকাশী দৃশ্য অভিধাটোৱে বহু উচ্চতাৰ পৰা বহল কোণত যিকোনো দৃশ্যক বুজাব পাৰে, উদাহৰণস্বৰূপে বিমানৰ খিৰিকীৰ পৰা বা পাহাৰৰ শিখৰৰ পৰা কাষলৈ চালে দেখা দৃশ্য ওপৰৰ পৰা দেখা দৃশ্য
বিহঙ্গম দৃষ্টিৰ দৃশ্যৰ সৈতে মোটামুটিভাৱে সমাৰ্থক যদিও ইয়াৰ অৰ্থ হ'ল পিছৰটোতকৈ কম উচ্চতাৰ ভেণ্টিজ পইণ্ট উদাহৰণস্বৰূপে, কম্পিউটাৰ আৰু ভিডিঅ' গেমত কোনো চৰিত্ৰ বা পৰিস্থিতিৰ "অভাৰহেড ভিউ"ৰ দ্বাৰা প্ৰায়ে ভেণ্টেজ পইণ্টটো মানুহৰ উচ্চতাৰ পৰা মাত্ৰ কেইফুটমান (এক মিটাৰ বা দুই মিটাৰ) ওপৰত স্থাপন কৰা হয়

বিহঙ্গৰ উৰণ দৃশ্য
কেতিয়াবা বিহঙ্গম দৃষ্টিৰ দৃশ্য আৰু বিহঙ্গৰ উৰণৰ দৃশ্য বা "আইছ'মেট্ৰিক প্ৰজেকচনত দৃশ্য-পৰিকল্পনা"ৰ মাজত পাৰ্থক্য পৰিলক্ষিত হয় বিহঙ্গম দৃষ্টিৰ দৃশ্যই প্ৰকৃত দৃষ্টিকোণৰ পৰা (বাস্তৱ বা কল্পিত) দৃশ্য এটাক প্ৰকৃত দৃষ্টিকোণৰ পৰা দেখুৱালেও অধিক দূৰৈৰ বৈশিষ্ট্যসমূহৰ আগজাননী দিয়াটোকে ধৰি, চৰাইৰ উৰণৰ দৃশ্যই ভূমিস্তৰৰ বৈশিষ্ট্যসমূহৰ উলম্ব পৰিকল্পনাক দৃষ্টিকোণৰ সৈতে সংযুক্ত কৰে তথা অট্টালিকা আৰু অন্যান্য থিয় বৈশিষ্ট্যৰ দৃশ্য, সকলোবোৰ প্ৰায় একে স্কেলত উপস্থাপন কৰা হৈছে এই লেণ্ডস্কেপটো "যেনেকৈ ইয়াৰ ওপৰেৰে পাৰ হৈ যোৱা যিকোনো ব্যক্তিৰ বাবে, বেলুনৰ দৰে, দৃষ্টিভংগীৰ তীক্ষ্ণতা বিলুপ্ত কৰিব পৰাকৈ এয়া যথেষ্ট উচ্চতাত, আৰু তলৰ দৃশ্যটো যথেষ্ট নিম্নত দেখা যায়"  1899, . 4. ষোড়শ শতিকাৰ আৰু সোতৰ শতিকাৰ আৰম্ভণিৰ স্থানীয় জৰীপকাৰী আৰু মানচিত্ৰ নিৰ্মাতাসকলৰ মাজত এই কৌশল জনপ্ৰিয় আছিল
তথ্যসূত্ৰ

শ্ৰেণী:কাৰিকৰী চিত্ৰাংকন
শ্ৰেণী:উপস্থাপন পদ্ধতি
বিহালী অভয়াৰণ্য () অসমৰ বিশ্বনাথ জিলাত অৱস্থিত এখন অভয়াৰণ্য৷ পূব হিমালয়ৰ পাদদেশৰ অৰ্ধ চিৰসেউজ অৰণ্যখন পূৰ্বতে সংৰক্ষিত বনাঞ্চল আছিল ২০২২ চনৰ ৪ মেত অসম ৰাজপত্ৰত অসমৰ ৰাজ্যপাল জগদীশ মুখীয়ে বিহালী সংৰক্ষিত বনাঞ্চলখনক অভয়াৰণ্য হিচাপে ঘোষণা কৰাৰ প্ৰস্তাৱ আগবঢ়ায় এই বনাঞ্চলখন বৃহত্তৰ শোণিতপুৰ হস্তী সংৰক্ষিত অঞ্চলৰ এক অংশ আৰু ১৯১৭ চনত ইয়াক সংৰক্ষিত বনাঞ্চল হিচাপে ঘোষণা কৰা হৈছিল ১৯৯৪ চনত ইয়াক গুৰুত্বপূৰ্ণ চৰাই অঞ্চল আৰু ২০০৪ চনত মূল জৈৱ বৈচিত্ৰ্য অঞ্চল হিচাপে স্বীকৃতি দিয়া হৈছে ইয়াৰ পশ্চিমে নামেৰী ৰাষ্ট্ৰীয় উদ্যান আৰু দক্ষিণে কাজিৰঙা ৰাষ্ট্ৰীয় উদ্যান আৰু ইয়াৰ মুঠ আয়তন ১৪০ বৰ্গ কিলোমিটাৰ৷ সেয়েহে ই বহু প্ৰজাতিৰ প্ৰব্ৰজনৰ বাবে এক গুৰুত্বপূৰ্ণ কৰিড'ৰ হিচাপে কাম কৰে

ভৌগোলিক স্থিতি
বিহালী অভয়াৰণ্য ৯৩১১৩০.৫৮ পূব আৰু ৯৩২৩২১.০৯ পূব দ্ৰাঘিমাংশ আৰু ২৬৫২২০.০৮ উত্তৰ আৰু ২৬৫৭৩৩.১৭ উত্তৰ অক্ষাংশৰ মাজত অৱস্থিত৷ অঞ্চলটোৰ পূব দিশত বুৰৈ নদী, পশ্চিমে বৰগাং নদী, উত্তৰ দিশত অৰুণাচল প্ৰদেশৰ পাপুম সংৰক্ষিত বনাঞ্চল আৰু দক্ষিণে মানুহৰ বসতি, চাহ বাগিচা আৰু ধাননি পথাৰ অৱস্থিত সাগৰ পৃষ্ঠৰ পৰা ৯০ মিটাৰৰ পৰা ১১০ মিটাৰৰ ভিতৰত উচ্চতাত থকা এই অৰণ্যখনে কেইবাটাও উচ্চভূমি আৰু নিম্নভূমিক সামৰি লৈছে ইয়াৰ বাৰ্ষিক উষ্ণতা ১৩ ডিগ্ৰী চেলছিয়াছৰ পৰা ৩৭ ডিগ্ৰী চেলছিয়াছৰ ভিতৰত থাকে আৰু বাৰ্ষিক গড় বৰষুণৰ পৰিমাণ প্ৰায় ১৮০০ মিলিমিটাৰ
ভূ-প্ৰকৃতি আৰু জৈৱবৈচিত্ৰ্য
আৰ্দ্ৰভূমি
ব্ৰহ্মপুত্ৰৰ উপনৈ বৰগাং আৰু বুৰৈ বিহালী অভয়াৰণ্যৰ মুখ্য নদী ইয়াৰ লগতে বনাঞ্চলখনৰ মাজেৰে কেইবাটাও সৰু সৰু নিজৰা যেনে- বিহালী, বেদেটি, বিহমাৰী, বৰাজুলি, ডিকাল, দিৰিং, কচুজান, ক'লাগুৰি, নাহৰজান, নাচবৰ, চাউলধোৱা, শুকানসুঁতি ইত্যাদি বৈ গৈছে তদুপৰি ইয়াত কেইবাটাও সৰু বৰ আৰ্দ্ৰভূমিও অৱস্থিত

সংঘাত আৰু ভাবুকি
অভয়াৰণ্যখনৰ উত্তৰ সীমা সন্দৰ্ভত চুবুৰীয়া অঞ্চলটোৰ সৈতে তীব্ৰ সংঘাতৰ সন্মুখীন হৈছে প্ৰায় সকলো ফালৰ পৰা অবৈধ বেদখল, উত্তৰ সীমাত অধিক গুৰুতৰভাৱে বনাঞ্চল ধ্বংস আৰু চিকাৰৰ লগতে এই অৰণ্যৰ অস্তিত্বৰ বাবে অন্যতম প্ৰধান চিন্তা এতিয়া মূল বনাঞ্চলৰ আৱৰণৰ মাত্ৰ ৬০ বৰ্গ কিলোমিটাৰহে বাকী আছে আন কিছু অঞ্চলত বেদখল বা ভূমি অৱক্ষয় হৈছে

দাবী
১৯৯৬ চনৰ পৰা নেচাৰছ বন্যপ্ৰাণ নামৰ এক বেচৰকাৰী সংস্থায়ে সামূহিক সভা, সজাগতা শিবিৰ, পোষ্টাৰ আৰু চিত্ৰকলা আৰু লগতে ছচিয়েল মিডিয়াৰ জৰিয়তে শান্তিপূৰ্ণ প্ৰতিবাদ সাব্যস্ত কৰি বিহালী সংৰক্ষিত বনাঞ্চলক অভয়াৰণ্যৰ মৰ্যদা প্ৰদান কৰিবলৈ দাবী জনোৱা হৈছিল ইয়াৰ বাবে চৰকাৰক ১৯খন স্মাৰকপত্ৰ দাখিল কৰা হৈছিল অৱশেষত ২০২২ চনৰ ৪ মেত অসম ৰাজপত্ৰত অসমৰ ৰাজ্যপাল জগদীশ মুখীয়ে বিহালী সংৰক্ষিত বনাঞ্চলখনক অভয়াৰণ্য হিচাপে ঘোষণা কৰাৰ প্ৰস্তাৱ আগবঢ়ায়

তথ্য উৎস

বাহ্যিক সংযোগ
 অভয়াৰণ্যখনৰ বিষয়ে গৱেষণাপত্ৰ
 মূল জৈৱবৈচিত্ৰ অঞ্চল তালিকাত বিহালী সংৰক্ষিত বনাঞ্চল
 ইউটিউবত অভয়াৰণ্যখনৰ বিষয়ে তথ্যচিত্ৰ

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
শ্ৰেণী:শোণিতপুৰ জিলা
শ্ৰেণী:অসমৰ ভূগোল
বিহাৰ আৰু উৰিষ্যা () ব্ৰিটিছ ভাৰতৰ এখন প্ৰদেশ আছিল,  য'ত বৰ্তমানৰ ভাৰতীয় ৰাজ্য বিহাৰ, ঝাৰখণ্ড আৰু ওড়িশাৰ কিছু অংশ অন্তৰ্ভুক্ত হৈ আছিল অষ্টদশ আৰু ঊনবিংশ শতিকাত ব্ৰিটিছে এই ভূখণ্ডসমূহ দখল কৰিছিল আৰু ব্ৰিটিছ ভাৰতৰ সৰ্ববৃহৎ প্ৰশাসনিক উপখণ্ড বেংগল প্ৰেচিডেঞ্চিৰ তেতিয়াৰ ভাৰতীয় অসামৰিক সেৱাৰ দ্বাৰা পৰিচালিত হৈছিল

১৯১২ চনৰ ২২ মাৰ্চত বিহাৰ আৰু উৰিষ্যা দুয়োটা সংমণ্ডল বেংগল প্ৰেচিডেঞ্চিৰ পৰা বিহাৰ আৰু উৰিষ্যা প্ৰদেশ হিচাপে পৃথক কৰা হয় ১৯৩৬ চনৰ ১ এপ্ৰিলত এই প্ৰদেশখন বিহাৰ আৰু উৰিষ্যা নামেৰে দুখন সুকীয়া প্ৰদেশত বিভক্ত কৰা হয়
ইতিহাস
১৭৫৬ চনত বিহাৰ বংগ চুবাহৰ অংশ আছিল আৰু আনহাতে উৰিষ্যা মাৰাঠা কনফেডাৰেচনৰ অন্তৰ্গত নাগপুৰ ৰাজ্যৰ অংশ আছিল

১৭৬৪ চনৰ ২২ অক্টোবৰত বক্সাৰ যুদ্ধৰ ফলত ১৭৬৫ চনৰ ১৬ আগষ্টত প্ৰয়াত  আলমগীৰ দ্বিতীয়ৰ পুত্ৰ মোগল সম্ৰাট শ্বাহ আলম আৰু ইষ্ট ইণ্ডিয়া কোম্পানীৰ ৰবাৰ্ট লৰ্ড ক্লাইভৰ মাজত এলাহাবাদ সন্ধি স্বাক্ষৰিত হয়  এই সন্ধিয়ে ৰাজনৈতিক আৰু সাংবিধানিক অংশীদাৰী আৰু ভাৰতত ব্ৰিটিছ শাসনৰ আৰম্ভণিক চিহ্নিত কৰিছিল বুজাপৰাৰ  চৰ্তসমূহৰ ভিত্তিত আলমে ইষ্ট ইণ্ডিয়া কোম্পানীক দিৱানী অধিকাৰ বা সম্ৰাটৰ হৈ পূব বংগ-বিহাৰ-উৰিষ্যা প্ৰদেশৰ পৰা কৰ সংগ্ৰহৰ অধিকাৰ প্ৰদান কৰিছিল বংগ চুবাহক বিলোপ কৰি বিহাৰক অধিগ্ৰহণ কৰা হয় আনহাতে ইংগ-মাৰাঠা যুদ্ধত মাৰাঠাসকলৰ পৰাজয়ৰ পিছত উৰিষ্যা ব্ৰিটিছে দখল কৰি লয়

১৯১২ চনৰ ১ এপ্ৰিলত পাটনাক ৰাজধানী হিচাপে লৈ বিহাৰ আৰু উৰিষ্যা বংগৰ পৰা পৃথক কৰা হয়  উৰিষ্যা ট্ৰিবিউটেৰী ষ্টেটছকে ধৰি কেইবাখনো দেশীয় ৰাজ্য প্ৰাদেশিক গৱৰ্ণৰৰ কৰ্তৃত্বত আছিল

১৯৩৬ চনৰ ১ এপ্ৰিলত এই প্ৰদেশক বিহাৰ প্ৰদেশ (য'ত বৰ্তমানৰ বিহাৰ আৰু ঝাৰখণ্ড ৰাজ্য অন্তৰ্ভুক্ত আছিল) আৰু উৰিষ্যা প্ৰদেশত বিভক্ত কৰা হয় আৰু ওড়িয়া ভাষী দেশীয় ৰাজ্যসমূহক ইষ্টাৰ্ণ ষ্টেটছ্ এজেঞ্চিৰ কৰ্তৃত্বত ৰখা হয়

তথ্যউৎস

লগতে চাওক
বিহাৰ প্ৰদেশ
উৰিষ্যা প্ৰদেশ
 বাহ্যিক সংযোগ 

 
শ্ৰেণী:ব্ৰিটিছ ভাৰতৰ প্ৰদেশ
বিহাৰ দিৱস () ভাৰতৰ বিহাৰ ৰাজ্যৰ প্ৰতিষ্ঠাবাৰ্ষিকী উপলক্ষে প্ৰতি বছৰে ২২ মাৰ্চত পালিত এটি দিৱস ১৯১২ চনৰ ২২ মাৰ্চত বেংগল প্ৰেচিডেঞ্চিৰ পৰা বিহাৰ আৰু উৰিষ্যা বিভাগ পৃথক কৰি ব্ৰিটিছ ভাৰতত বিহাৰ আৰু উৰিষ্যা প্ৰদেশ গঠন কৰা হৈছিল৷ বিহাৰত এই দিনটো চৰকাৰী বন্ধৰ দিন

বিহাৰ দিৱস নীতিশ কুমাৰৰ কাৰ্যকালত বিহাৰ চৰকাৰে বৃহৎ পৰিসৰত আৰম্ভ কৰি উদ্যাপন কৰিছিল৷ ভাৰতৰ বাহিৰেও আমেৰিকা যুক্তৰাষ্ট্ৰ, জাৰ্মানী, ব্ৰিটেইন (স্কটলেণ্ড), অষ্ট্ৰেলিয়া, কানাডা, বাহৰেইন, কাটাৰ, সংযুক্ত আৰৱ আমিৰাত, ট্ৰিনিদাদ আৰু ট'বাগো আৰু মৰিছাছ আদি দেশত এই দিৱস উদ্যাপন কৰা হয়

 উদ্যাপন 
প্ৰতিবছৰে বিহাৰ চৰকাৰে ২২ মাৰ্চক বিহাৰ দিৱস হিচাপে পালন কৰিবলৈ চৰকাৰী বন্ধ ঘোষণা কৰি অধিসূচনা জাৰি কৰে এই বন্ধৰ দিনটো ৰাজ্য আৰু কেন্দ্ৰীয় চৰকাৰৰ অধীনস্থ সকলো কাৰ্যালয় আৰু কোম্পানীৰ লগতে বিদ্যালয়সমূহে ছাত্ৰ-ছাত্ৰীসকলে অংশগ্ৰহণ কৰে আৰু বিভিন্ন কাৰ্যসূচীৰ আয়োজন কৰি এই দিৱস উদ্যাপন কৰে

 লগতে চাওক 

 ওড়িশা দিৱস
 উত্তৰ প্ৰদেশ দিৱস

 তথ্য সংগ্ৰহ 

শ্ৰেণী:দিৱসসমূহ
শ্ৰেণী:বিহাৰ
বিহাৰ প্ৰদেশ () ব্ৰিটিছ ভাৰতৰ এখন প্ৰদেশ আছিল ১৯৩৬ চনত বিহাৰ আৰু উৰিষ্যাৰ বিভাজন ঘটি এই প্ৰদেশখনৰ সৃষ্টি হৈছিল

ইতিহাস
১৭৫৬ চনত বিহাৰ বেংগল প্ৰেচিডেঞ্চিৰ অংশ আছিল ১৮০৩ চনৰ ১৪ অক্টোবৰত উৰিষ্যা ব্ৰিটিছে দখল কৰে  ১৯১২ চনৰ ২২ মাৰ্চত বিহাৰ আৰু উৰিষ্যা বংগৰ পৰা পৃথক কৰি বিহাৰ আৰু উৰিষ্যা প্ৰদেশ গঠন কৰা হয়  আকৌ ১৯৩৬ চনৰ ১ এপ্ৰিলত বিহাৰ আৰু উৰিষ্যা দুখন প্ৰদেশত পৰিণত হয় 

ভাৰত চৰকাৰ আইনত প্ৰাদেশিক বিধানসভা আৰু দায়িত্বশীল চৰকাৰ নিৰ্বাচনৰ ব্যৱস্থা ৰখা হৈছিল সেই অনুসাৰে ১৯৩৭ চনত নিৰ্বাচন অনুষ্ঠিত হয় ভাৰতীয় জাতীয় কংগ্ৰেছে সংখ্যাগৰিষ্ঠ আসন লাভ কৰে যদিও চৰকাৰ গঠন কৰিবলৈ অস্বীকাৰ কৰে ফলস্বৰূপে মহম্মদ ইউনুছৰ অধীনত সংখ্যালঘু অস্থায়ী চৰকাৰ এখন গঠন কৰা হয় 

কিন্তু ১৯৩৭ চনৰ জুলাই মাহত কংগ্ৰেছে পূৰ্বৰ সিদ্ধান্ত সলনি কৰি কাৰ্যভাৰ গ্ৰহণ কৰাৰ সংকল্প লয় সেয়েহে গৱৰ্ণৰে শ্ৰী কৃষ্ণ সিনহাক চৰকাৰ গঠনৰ বাবে আমন্ত্ৰণ জনায়

১৯৩৯ চনত গৱৰ্ণৰ জেনেৰেলে অন্যান্য প্ৰদেশৰ কংগ্ৰেছ মন্ত্ৰালয়কে ধৰি কোনো ভাৰতীয় নেতাৰ লগত আলোচনা নকৰাকৈয়ে জাৰ্মানীৰ বিৰুদ্ধে যুদ্ধ ঘোষণা কৰাৰ প্ৰতিবাদত সিনহাই পদত্যাগ কৰে আৰু বিহাৰ গৱৰ্ণৰৰ শাসনৰ অধীনলৈ আহে ১৯৪৬ চনত আন এক ৰাউণ্ড নিৰ্বাচন অনুষ্ঠিত হোৱাত কংগ্ৰেছৰ পুনৰ সংখ্যাগৰিষ্ঠতা লাভ কৰে আৰু সিনহা পুনৰ চৰকাৰৰ প্ৰমুখ () হয়

অৱশেষত ১৯৪৭ চনৰ ১৫ আগষ্টত বিহাৰ প্ৰদেশ স্বাধীন ভাৰতৰ অংশ হৈ পৰে    

প্ৰিমিয়াৰ
১ এপ্ৰিল ১৯৩৭  ১৯ জুলাই ১৯৩৭: মহম্মদ ইউনুছ (মুছলিম ইনডিপেণ্ডেণ্ট পাৰ্টী)
২০ জুলাই ১৯৩৭  ৩১ অক্টোবৰ ১৯৩৯: শ্ৰী কৃষ্ণ সিনহা (ভাৰতীয় জাতীয় কংগ্ৰেছ)
৩১ অক্টোবৰ ১৯৩৯  ২৩ মাৰ্চ ১৯৪৬ গৱৰ্ণৰৰ শাসন
২৩ মাৰ্চ ১৯৪৭  ১৫ আগষ্ট ১৯৪৭: শ্ৰী কৃষ্ণ সিনহা (ভাৰতীয় জাতীয় কংগ্ৰেছ)

তথ্যউৎস

শ্ৰেণী:ব্ৰিটিছ ভাৰতৰ প্ৰদেশ
শ্ৰেণী:বিহাৰ
বিহাৰ সংগ্ৰহালয়    () পাটনাত অৱস্থিত এটা ৰাজ্যিক সংগ্ৰহালয় ২০১৫ চনৰ আগষ্ট মাহত ইয়াক আংশিকভাৱে মুকলি কৰা হয় 'শিশুৰ সংগ্ৰহালয়', মূল প্ৰৱেশদ্বাৰ আৰু এটা অৰিয়েণ্টেচন থিয়েটাৰ ২০১৫ চনৰ আগষ্ট মাহত জনসাধাৰণৰ বাবে মুকলি কৰা একমাত্ৰ অংশ আছিল পিছলৈ ২০১৭ চনৰ অক্টোবৰ মাহত বাকী থকা গেলেৰীও মুকলি কৰা হয় পাটনা সংগ্ৰহালয়ৰ পৰা ইয়ালৈ ১০০ৰো অধিক শিল্পকৰ্ম স্থানান্তৰ কৰা হৈছিল

ইয়াক বিহাৰ ৰাজ্যৰ ইতিহাস সংগ্ৰহালয় হিচাপে পৰিকল্পনা কৰা হৈছিল, আৰু ২০১৩ চনৰ অক্টোবৰ মাহত পাটনাৰ বেইলী ৰোডত আনুমানিক ৪৯৮ কোটি টকা (৫৮ মিলিয়ন মাৰ্কিন ডলাৰ) বাজেটেৰে নিৰ্মাণ আৰম্ভ কৰা হৈছিল
প্ৰদৰ্শন
বিহাৰ সংগ্ৰহালয়ত কেইবাটাও গেলেৰী আছে ইয়াৰ ভিতৰত অৰিয়েণ্টেচন গেলেৰী, শিশুৰ গেলেৰী, আঞ্চলিক গেলেৰী, সমকালীন গেলেৰী, ঐতিহাসিক কলা গেলেৰী, বিহাৰী ডায়স্পোৰা গেলেৰী আৰু ভিজিৱল ষ্টৰেজ গেলেৰী বিভিন্ন বিষয়ৰ প্ৰদৰ্শনীসমূহ পৃথক পৃথক গেলেৰীত প্ৰদৰ্শন কৰা হয় প্ৰতিখন গেলেৰী বিশাল আৰু ইয়াত চতুৰ্থ শতিকাৰ সামগ্ৰীকে ধৰি বহুতো শিল্পকৰ্ম প্ৰদৰ্শিত কৰা হৈছে20
 প্ৰসংগ 

বাহ্যিক সংযোগ
 আধিকাৰিক ৱেবচাইট
শ্ৰেণী:বিহাৰৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
বিহাৰ ৰাজ্যিক মহিলা আয়োগ হৈছে বিহাৰ ৰাজ্যৰ মহিলাৰ বিৰুদ্ধে অপৰাধৰ সৈতে জড়িত বিষয়সমূহৰ মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা ৰাজ্যৰ মহিলা কল্যাণৰ বাবে বিহাৰ চৰকাৰ অৰ্ধ ন্যায়িক সংস্থা হিচাপে এই আয়োগ গঠন কৰিছিল

 ইতিহাস আৰু উদ্দেশ্য 

মহিলা সম্পৰ্কীয় নিৰ্দিষ্ট সমস্যাৰ তদন্ত আৰু ৰাজ্যৰ মহিলা সম্পৰ্কীয় বিষয়সমূহ অধ্যয়নৰ বাবে বিহাৰ ৰাজ্যিক মহিলা আয়োগ গঠন কৰা হৈছিল আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল আৰু সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰা

তলত উল্লেখ কৰা উদ্দেশ্যেৰে আয়োগ গঠন কৰা হৈছিল

১. মহিলাৰ সুৰক্ষা আৰু কল্যাণ নিশ্চিত কৰা

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে

 গঠন 

এগৰাকী অধ্যক্ষ আৰু ৪ জন সদস্যৰে বিহাৰ ৰাজ্যিক মহিলা আয়োগ গঠন কৰা হয় ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে

শ্ৰীমতী অশ্বমেধ দেৱী বিহাৰ ৰাজ্যিক মহিলা আয়োগৰ অধ্যক্ষ আন সাতজন সদস্যৰ সৈতে তেওঁ ৩ বছৰৰ বাবে কাৰ্যভাৰ গ্ৰহণ কৰিব

 কাৰ্যাৱলী

তলত দিয়া কাম-কাজসমূহ সম্পাদন কৰিবলৈ বিহাৰ ৰাজ্যিক মহিলা আয়োগ গঠন কৰা হৈছিল:

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হলে চৰকাৰৰ জাননীত একেখিনি লাভ কৰা

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হলে সংশোধনীৰ বাবে পৰামৰ্শ দিয়া

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে পোনপটীয়াকৈ মহিলা আয়োগৰ কাষ চাপিব পাৰে প্ৰতিকাৰৰ বাবে

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা

৭. মহিলাৰ গণ গোটৰ সৈতে জড়িত যিকোনো বিষয়ৰ বাবে মামলাৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি নিজ নিজ কৰ্তৃপক্ষৰ জাননীলৈ অনা, প্ৰয়োজন হলে

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে - বা কোনো অভিযোগৰ সোধা-পোছা কৰা

 সম্পৰ্কিত প্ৰবন্ধ 

ৰাষ্ট্ৰীয় মহিলা আয়োগ

তথ্য উৎস 

 বাহ্যিক সংযোগ 
  
  

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
বিহাৰ এখন ভাৰতীয় ৰাজ্য, যি পূব ভাৰতত অৱস্থিত ইয়াৰ ৰাজধানী পাটনা

বুৰঞ্জী
খ্ৰীষ্টপূৰ্ব ৫৬০ৰ পৰা খ্ৰীষ্টপূৰ্ব ৪৮০লৈকে বিহাৰৰ লগত অংগ জনপদ আৰু বুদ্ধক জড়িত কৰা হয়:... ৪৯০ খ্ৰিষ্টপূৰ্বত পাত্লিপুত্ৰ (এতিয়া পাটনা) স্থাপন হ'ল ৩২৫ খ্ৰীষ্টপূৰ্বৰ আগত বিহাৰ অংগ, মগধ আৰু বৈশালী (ৱেচালী)ত বিভক্ত আছিল খ্ৰীষ্টপূৰ্ব ৫০০ত ৱৈশালী বিশ্বৰ প্ৰথম গণৰাজ্যত ৰূপান্তৰিত হ'ল নন্দ বংশত মহাপদ্মনন্দৰ দৰে শাসক আছিল মৌৰ্য (মৌৰ্য়) বংশৰ উত্থানে বিহাৰৰ স্বৰ্ণযুগৰ সূচনা কৰিলে মৌৰ্যসকলে মগধ অধিকাৰ কৰিলে মৌৰ্য বংশত চন্দ্ৰগুপ্ত মৌৰ্য, মহান অশোক (আচ'ক)ৰ দৰে শাসক আছিল তাৰ পিছত খ্ৰীষ্টপূৰ্ব ১৮৫ৰ পৰা ৮০লৈ চুংগ বংশ ক্ষমতালৈ আহিল চন ৭১ৰ মানত মগধ কন্ব বংশ তলত আহিল আৰু ২৪০ৰ পৰা গুপ্তসকল শক্তিশালী হ'ল প্ৰায় ৫০০ চনত বিহাৰৰ স্বৰ্ণযোগ শেষ হ'ল, হান সকলে আক্ৰমণ কৰিলে আৰু বিহাৰ বিভক্ত হ'ল পিছলৈ হাৰিয়ানাৰ হৰ্ষবৰ্ধন, বংগৰ পাল বংশ আদিয়ে বিহাৰ অধিকাৰ কৰিলে ১২০০ত বখ্তিয়াৰ খিল্জীয়ে নলন্দা বিশ্ববিদ্যালয় ধ্বংস কৰিলে তাৰ পিছত আৰম্ভ হ'ল মুছলমান যুগ অতি জনপ্ৰিয় বৌদ্ধ ধৰ্মৰ পতন ঘটিল বিহাৰ দিল্লীৰ চুল্তানৰ তললৈ আহিল আৰু পিছলৈ মুগল সকলৰ ১৭৫৭ত বিহাৰ ব্ৰিটিছৰ তললৈ গ'ল আৰু ১৯৪৭ত ভাৰত গণৰাজ্যত সন্মিলিত হ'ল 

সাধাৰণ তথ্য
বিহাৰত প্ৰায় ১০০ মিলিয়ন লোকে বাস কৰে:.2011... বিহাৰত ৩৮খন জিলা আছে বিহাৰত প্ৰায় ৬৩.৮২  মানুহ সাক্ষৰ :..----1190706. সাধাৰণতে ভাৰতৰ অন্যান্য ৰাজ্যৰ তুলনাত স্বাস্থ্যৰ ক্ষেত্ৰত বিহাৰৰ স্থান আটাইতকৈ দুৰ্বল কাৰণ ইয়াত পৰ্যাপ্ত স্বাস্থ্যসেৱাৰ সুবিধাৰ অভাৱ

চৰকাৰ
বিহাৰৰ বিধান সভাত ২৪৩জন সদস্য আছে:..--. বিহাৰৰ বৰ্তমানৰ মুখ্য মন্ত্ৰী নিতীশ কুমাৰ

তথ্য সংগ্ৰহ

আৰু চাওক
 অসম
 গুজৰাট
 অৰুণাচল প্ৰদেশ
বাহ্যিক সংযোগ 

শ্ৰেণী:ভাৰতৰ ৰাজ্য
বিহাৰী ভাষা ইন্দো-আৰ্য্য ভাষাৰ এটা গোট   (23 ., 2020). বিহাৰী ভাষাসমূহ প্ৰধানকৈ ভাৰতৰ বিহাৰ, ঝাৰখণ্ড, উত্তৰ প্ৰদেশ, আৰু পশ্চিম বংগ ৰাজ্যত আৰু নেপালতো প্ৰচলিত, . . (2013).       .   28: 262274.,  . (1974). ,      .   . বিহাৰী গোষ্ঠীৰ সবাতোকৈ প্ৰচলিত ভাষাসমূহ হ'ল ভোজপুৰী, মগহী আৰু মৈথিলী 

এই ভাষাসমূহ ভাষা কোৱা লোকৰ সংখ্যা বৃহৎ হোৱাৰ পিছতো ভাৰতত সাংবিধানিকভাৱে স্বীকৃতি দিয়া হৈছে, যিয়ে ভাৰতৰ সংবিধানৰ ৯২ সংখ্যক সংশোধনীৰ জৰিয়তে সাংবিধানিক মৰ্যাদা লাভ কৰিছিল, ২০০৩ চনত (২০০৪ চনত সন্মতি লাভ কৰিছিল) নেপালত মেথি আৰু ভোজপুৰী উভয়ৰে সাংবিধানিক স্বীকৃতি আছে ফিজি হিন্দী হিচাপেও ভোজপুৰী আনুষ্ঠানিক ভাৰতীয় সংবিধানৰ অষ্টম অনুসূচীত ভোজপুৰীক অন্তৰ্ভুক্ত কৰাৰ দাবী উত্থাপন হৈছে 

বিহাৰত হিন্দী হৈছে শৈক্ষিক আৰু চৰকাৰী বিষয়ত ব্যৱহৃত ভাষা এই ভাষাসমূহ ১৯৬১ চনৰ লোকপিয়লত হিন্দী নামৰ সামগ্ৰিক লেবেলৰ অধীনত আইনগতভাৱে গ্ৰহণ কৰা হৈছিল এনে ৰাজ্য আৰু জাতীয় ৰাজনীতিয়ে ভাষাৰ বিপদৰ পৰিস্থিতিৰ সৃষ্টি কৰিছে স্বাধীনতাৰ পিছত ১৯৫০ চনৰ বিহাৰ চৰকাৰী ভাষা আইনৰ জৰিয়তে হিন্দীক একমাত্ৰ চৰকাৰী মৰ্যাদা দিয়া হয় ১৯৮১ চনত বিহাৰৰ একমাত্ৰ চৰকাৰী ভাষা হিচাপে হিন্দী স্থানচ্যুত হয়, তেতিয়া উৰ্দুক দ্বিতীয় চৰকাৰী ভাষাৰ মৰ্যাদা প্ৰদান কৰা হয়

বক্তা
বিহাৰী ভাষা কোৱা লোকৰ সংখ্যা নিৰ্দিষ্টকৈ উল্লেখ কৰাটো কঠিন নগৰ অঞ্চলত এই ভাষা কোৱা অধিকাংশ শিক্ষিত লোকে হিন্দীকে নিজৰ ভাষা হিচাপে স্বীকৃতি দিয়ে কাৰণ তেওঁলোকে আনুষ্ঠানিক প্ৰেক্ষাপটত এইটোৱেই ব্যৱহাৰ কৰে আৰু অজ্ঞানতাৰ বাবে ই উপযুক্ত সিদ্ধান্ত বুলি বিশ্বাস কৰে অঞ্চলটোৰ শিক্ষিত আৰু নগৰীয়া জনসাধাৰণে হিন্দী ভাষাই নিজৰ ভাষাৰ সাধাৰণ নাম বুলি ভাবে

ব্ৰিটিছ ভাষাবিদ গ্ৰীৰচনেও উল্লেখ কৰে যে, বিহাৰৰ বিশেষ জিলাসমূহতো বজ্জিকা, অংগিকা আৰু সুৰজাপুৰী ভাষা কোৱা হয় এই ভাষাসমূহ বেছিভাগেই গ্ৰাম্য অঞ্চলত কোৱা হয়

তথ্য সূত্ৰ

শ্ৰেণী:ভাষা
বিহু নৃত্য() হৈছে ভাৰতৰ উত্তৰ-পূৱ দিশৰ অসম ৰাজ্যৰ এক থলুৱা লোকনৃত্য যি ৰাজ্যখনৰ প্ৰধান উৎসৱ বিহু আৰু অসমীয়া সংস্কৃতিৰ এক গুৰুত্বপূৰ্ণ অংশ পৰম্পৰাগতভাৱে খাটী অসমীয়া ৰঙীন মুগাৰ সাজ পিন্ধি হাত-ভৰিৰ সুকীয়া মুদ্ৰাৰে এই নৃত্য কৰা হয়

ইতিহাস
অসমীয়া জাতিৰ সৈতে ওতঃপ্ৰোতভাৱে জড়িত হৈ থকা এই নৃত্যৰ উৎসৰ বিষয়ে সঠিক উমান পোৱা নগ'লেও আহোমসকলৰ পূৰ্বৰে পৰা অসমত বসবাস কৰি অহা চুতীয়া,মৰাণ,দেউৰী, সোণোৱাল, ঠেঙাল আদি জনজাতীয় লোকৰ মাজত বিহু নৃত্যৰ প্ৰচলন আছিল বুলি জনা যায় প্ৰায় ১৬ শ (খ্ৰীষ্ঠাব্দ) শতিকাত আহোম স্বৰ্গদেউ ৰুদ্ৰসিংহৰ দিনত ৰংঘৰৰ বাকৰিত বিহু নৃত্যৰ প্ৰচলন হৈছিল বুলি তথ্য পোৱা যায় অৱশ্যে বহু লেখক, গৱেষকে আকৌ আহোম স্বৰ্গদেউ সকলে বিহুৰ পৃষ্ঠপোষকতা কৰা নাছিল বুলিও মন্তব্য কৰে এই সন্দৰ্ভত পদ্মেশ্বৰ গগৈৰ ভাষ্য এনেকুৱা, কোনো বুৰঞ্জীত আহোম ৰজাই ৰংঘৰৰ বাকৰিত বিহু চোৱা কথাৰ উল্লেখ নাই সাতসৰী অসম বুৰঞ্জীৰ মতে ৰংঘৰৰ ওপৰ মহলাত কোন কত বহিব তাক নিৰ্দিষ্ট কৰা থাকে সেইমতে ৰজা বহাৰ যিখন ঠাই, তাত যদি এজন মানুহ চকীটো বহে, তেওঁ ৰংঘৰৰ বাকৰিখন তাৰপৰা দেখা নেপায় দ্বিতীয়তে, যদি ৰজাই তাত বিহু চাইছিল- এজন ৰজাই চাওক বা ধাৰাবাহিক কেইবাজনো ৰজাই চাওক- তেতিয়াহলে বিহুক কেন্দ্ৰ কৰি এটা বিষয়বাব সৃষ্টি হলহেতেন কিন্তু তেনে কোনো শ্ৰেণী আমি নেপাও'    ' '  

নৃত্য, বাদ্য
বিহু পুৰুষ-মহিলা উভয়ে মিলিত হৈ কৰা এক সামুহিক লোকনৃত্য পাৰম্পৰিক বিহুগীত আৰু বিভিন্ন লোকবাদ্যৰ সমাহাৰ হোৱা এই নৃত্য প্ৰদৰ্শনত ঢুলীয়াৰ ঢোলৰ চেৱত মুগাৰ মেখেলা চাদৰ পিন্ধি টাকুৰি ঘুৰাদি ঘূৰি ঘূৰি নচা নাচনীসকলকে প্ৰধান আকৰ্ষণৰ কেন্দ্ৰ বুলিব পাৰি নাচনীসকলৰ নৃত্যমুদ্ৰাও পুৰুষ নৃত্যশিলপী সকলতকৈ বেছি

বিহুত ব্যৱহৃত কেইটিমান লোকবাদ্য হ'ল:
 ঢোল- বিহুৰ মূল অবনদ্ধ বাদ্য
 ম'হৰ শিঙৰ পেঁপা বা শিঙা- মহৰ শিং আৰু বাঁহেৰে তৈয়াৰী সুষিৰ বাদ্য
 গগনা - পাতল এচটি বাঁহেৰে তৈয়াৰী এবিধ হাৰ্প '  জাতীয় ঘনবাদ্য
 বাঁহী - সুষিৰ বাদ্য
 বাঁহৰ টকা - বাঁহেৰ তৈয়াৰী ঘণবাদ্য
 সুতুলি - মাটিৰে তৈয়াৰী সুষিৰ বাদ্য
 বীণ -এডাল তন্ত্ৰীযুক্ত বেহেলাৰ দৰে এবিধ তত বাদ্য
 তাল - কাঁহ, ৰূপ আদি মিশ্ৰিত ধাতুৰে তৈয়াৰী ঘনবাদ্য
 ধুতং বা জেং টকা - বাঁহ-বেতেৰে তৈয়াৰী ঘনবাদ্য ইত্যাদি

প্ৰকাৰ
বৃহত্তৰ অসমৰ জনগোষ্ঠীৰ বিবিধতা অনুযায়ী বিহু নৃত্য বিভিন্ন প্ৰকাৰৰ বুলি কব পাৰি, যেনে 'দেউৰী বিহু', 'মৰান বিহু', 'মিচিং বিহু' আদি নৃত্যমুদ্ৰাৰ কিছু বৈষম্যক বাদ দি, সাধাৰণতে প্ৰচলিত প্ৰথা অনুযায়ী বসন্তৰ আগমনত ৰঙালী বিহুৰ সময়ত কৰা এই বিভিন্ন প্ৰকাৰৰ বিহু নৃত্য সমূহৰ একেটি উদ্দেশ্য; উলহ মালহেৰে নৱবৰ্ষক আগমন জনোৱা

আহোমৰ দিনৰে পৰা অবিবাহিত যুৱতীসকলৰ মাজত প্ৰচলিত বিহুক 'জেং বিহু' বুলি জনা যায় উজনি অসমৰ কিছুমান ঠাইত এতিয়াও এই বিহু প্ৰচলিত এই প্ৰথা মতে অবিবাহিত যুৱতী সকলে বসন্ত ঋতুতৰঙালী বিহুত জাক-পাতি গছৰতলত ধৰিত্ৰীৰ উৰ্বৰতা কামনা কৰি আবেলি সময়ত নৃত্য গীতৰ অনুষ্ঠান কৰে এই কথাই প্ৰমাণ কৰে এই গোষ্ঠীৰ মহিলা সকলৰ, সেই সময়ত মহিলা হিচাপে স্বাধীনতা কিমান আছিল, যি সময়ত হিন্দু মহিলাৰ ঘৰৰ বাহিৰত নৃত্য গীত কৰাত কঠোৰ বাধা নিষেধ আছিল এই মহিলা সকলে নৃত্য গীতৰ সময়ত বিভিন্ন বাদ্যযন্ত্ৰ যেনে 'টকা', 'গগনা', 'সুতুলি' আদিও ব্যৱহাৰ কৰে

চিত্ৰবিথিকা

তথ্য সংগ্ৰহ

বাহ্যিক সংযোগ

 
 
 

শ্ৰেণী:বিহু
শ্ৰেণী:ভাৰতৰ লোকনৃত্য
শ্ৰেণী:অসমৰ নৃত্যসমূহ
শ্ৰেণী:অসমৰ ৰাজ্যিক প্ৰতীক
বিহুৰ সাজ পোচাকবোৰ পৰিপূৰ্ণ অসমীয়া কৃষ্টি আৰু আত্মনিৰ্ভৰশীলতাৰ পৰিচায়ক অসমত থলুৱাভাবে উৎপাদন হোৱা ৰেচম বিশেষকৈ মুগা সূতা এক অপৰিহাৰ্য অংগ বিহুত নাচনীয়ে মুগাৰ সাজ পৰিধান কৰে আৰু ঢ়ুলীয়াসকলে বা পুৰুষসকলে কপাহী চুৰীয়া (ধুতি) পৰিধান কৰে পুৰুষৰ দেহৰ উৰ্ধাংশ হাত কটা চোলা বা কামিজ পিন্ধে ইয়াৰ লগতে বিহু নৃত্য কৰিবলৈ পুৰুষসকলে মূৰত গামোচা বান্ধে আৰু কঁকালত টঙালি মেৰিয়াই লয় লগতে তেওঁলোকে হাতৰ মণিবন্ধত হাঁচতি বা ৰুমাল বান্ধে 

অলংকাৰৰ ক্ষেত্ৰত মহিলা বা নাচনীসকলে ডিঙিত জোনবিৰি, ঢোলবিৰি, জাপিপতীয়া অলংকাৰ পিন্ধে হাতত গাম খাৰু আৰু কাণত কেৰু মণি থুৰীয়া পিন্ধে আজিকালি মহিলাসকলে মুগাৰ সলনি টচৰ মেখেলা-চাদৰ পিন্ধাও দেখা যায় কাপোৰযোৰৰ লগতে দীঘল হাতৰ ৰঙা ব্লাউজ পিন্ধে নাচনীয়ে খোপাত কপৌ ফুল আৰু হাতত জেতুকাৰ ৰং লগায় ওঠত বৰহমঠুৰিৰ পাত দি ৰঙীন বোল দিয়ে কঁকালৰ খোচনিত হাঁচতিত এখন ডবুৱা কটাৰি বান্ধি লয় 

তথ্যসূত্ৰ

শ্ৰেণী:বিহু
বিহুৱতী চৰাই ..   ,    , 2011, 2 (5):374-384 (, বৈজ্ঞানিক নাম- ) এবিধ সৰু আকাৰৰ চৰাইৰ প্ৰজাতি ই বিষুৱীয় অঞ্চলত, প্ৰধানকৈ এছিয়া মহাদেশত বহুলভাৱে বিস্তৃত হৈ আছে 

বিৱৰণ
            .      ,                     .        .                        .                      ' , ,         . 
টেক্স'নমি
ইয়াৰ বৰ্তমানলৈকে চিনাক্ত কৰা উপ-প্ৰজাতি সমূহ হ'ল-
                            .
   ,        
                    . 
                 . , .., ..   ....       . 34

আচৰণ

খাদ্য
      ,      .       .       ,   ,       -.            .
প্ৰজনন
   ,    ,       ,          ,       ,       .   ,        .              -                 .           14 .    , , -  .     -     .

আলোকচিত্ৰৰ ভঁৰাল

 তথ্যসূত্ৰ 

 বাহ্যিক সংযোগ

   
   ,        

শ্ৰেণী:শালিকা
শ্ৰেণী:জীৱবিজ্ঞান
বিহুৱান অসমীয়া ভাষাৰ এখনি বছৰেকীয়া শিশু আলোচনী৷ ১৯৫০ চনত পাঠশালাৰ পৰা প্ৰকাশিত৷ সম্পাদক আছিল গুৱাহাটী উচ্চ ন্যায়ালয়ৰ মুখ্য ন্যায়াধীশ হলীৰাম ডেকা৷ এইখন এখন সচিত্ৰ শিশু আলোচনী আছিল৷ আলোচনীখনত মহৎ লোকৰ জীৱনী, লোক-সহিত্য, অসমীয়া সাহিত্যৰ জানিবলগীয়া কথা, ভ্ৰমণ কাহিনী,পুৰাণৰ কথা, বিদেশৰ শিশুৰ কথা, অতীজৰ পশু-পক্ষী, গীত কবিতা, কলা বিষয়ৰ নানা ৰচনা প্ৰকাশ পাইছিল৷ কাৰ্যাধ্যক্ষ আছিল হৰেন্দ্ৰনাথ শৰ্মা আৰু সহকাৰী অম্বিকাপদ চৌধুৰী৷ আলোচনীখন কামৰূপৰ বাণী মন্দিৰৰ পৰা প্ৰকাশ পাইছিল৷
তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
শ্ৰেণী:অধুনালুপ্ত আলোচনী
বিৰছা মুণ্ডা (; ১৮৭৫-১৯০০) ভাৰতীয় জনজাতীয় স্বাধীনতা সংগ্ৰামী, ধৰ্মগুৰু, লোকনায়ক আছিল যিয়ে ভাৰতীয় স্বাধীনতা আন্দোলনত উল্লেখযোগ্য ভূমিকা পালন কৰিছিল ভাৰতৰ বৰ্তমানৰ ঝাৰখণ্ড ৰাজ্যৰ ছোটা নাগপুৰ মালভূমি অঞ্চলৰ অন্যতম বৃহৎ জনজাতি গোট মুণ্ডা জনগোষ্ঠীৰ সদস্য আছিল 

প্ৰাথমিক জীৱন আৰু ধৰ্মীয় বিশ্বাস

১৮৭৫ চনৰ ১৫ নৱেম্বৰত ঝাৰখণ্ডৰ খুঁটি জিলাৰ উলিহাতু গাঁৱত বিৰছা মুণ্ডাৰ জন্ম হৈছিল তেওঁ এটা দুখীয়া পৰিয়ালত জন্মগ্ৰহণ কৰিছিল, আৰু তেওঁৰ পিতৃ আছিল এজন জনজাতীয় কৃষক বিৰছা মুণ্ডাৰ আনুষ্ঠানিক শিক্ষা কম আছিল আৰু জনজাতীয় ৰীতি-নীতি আৰু পৰম্পৰাৰ বিষয়ে জানি ডাঙৰ হৈছিল 

বিৰছা মুণ্ডাৰ পৰিয়ালে পৰম্পৰাগত জনজাতীয় ধৰ্ম অনুসৰণ কৰিছিল, য'ত আত্মা আৰু পূৰ্বপুৰুষৰ পূজা জড়িত আছিল কিন্তু বয়স বাঢ়ি অহাৰ লগে লগে বিৰছাই এই বিশ্বাসবোৰক লৈ প্ৰশ্ন উত্থাপন কৰিবলৈ ধৰিলে আৰু নিজৰ আধ্যাত্মিক বিশ্বাস গঢ়ি তুলিলে তেওঁ দাবী কৰিছিল যে তেওঁ এজন পৰম সত্তাৰ পৰা দৰ্শন পাইছিল, যাক তেওঁ "ধৰ্তি আবা" (পিতৃ পৃথিৱী) বুলি অভিহিত কৰিছিল, যিয়ে তেওঁক নতুন ধৰ্মৰ বাৰ্তা প্ৰচাৰ কৰিবলৈ আৰু নিজৰ লোকসকলক স্বাধীনতালৈ লৈ যাবলৈ নিৰ্দেশ দিছিল 

ভাৰতীয় স্বাধীনতা সংগ্ৰামত ভূমিকা
বিৰছা মুণ্ডা মুণ্ডা জনগোষ্ঠীৰ মাজত জনপ্ৰিয় ব্যক্তি হৈ তেওঁলোকৰ অধিকাৰ আৰু স্বাধীনতাৰ আন্দোলনৰ নেতৃত্ব দিয়ে তেওঁ ব্ৰিটিছ ঔপনিৱেশিক শাসন আৰু ইংৰাজ আৰু স্থানীয় মাটিৰ মালিকসকলে আদিবাসী জনসাধাৰণৰ শোষণৰ বিৰুদ্ধে প্ৰতিবাদৰ আয়োজন কৰিছিল 

১৮৯৫ চনত বিৰছা মুণ্ডাই এই অঞ্চলত ব্ৰিটিছৰ বিৰুদ্ধে বিদ্ৰোহৰ নেতৃত্ব দিয়ে, যিটো বিদ্ৰোহ "উলগুলান" ( ) নামেৰে জনাজাত হয় এই বিদ্ৰোহ প্ৰায় দুবছৰ ধৰি চলিছিল, সেই সময়ত বিৰছা মুণ্ডা আৰু তেওঁৰ অনুগামীসকলে ব্ৰিটিছ বিষয়াসকলক আক্ৰমণ কৰি সা-সম্পত্তি ধ্বংস কৰিছিল কিন্তু অৱশেষত ব্ৰিটিছে বীৰছা মুণ্ডাক দখল কৰি ৰাঁচী জেলত বন্দী কৰি ৰাখিলে

১৯০০ চনৰ ৯ জুনত ৰহস্যজনক পৰিস্থিতিত বিৰছা মুণ্ডাৰ কাৰাগাৰত মৃত্যু হয় কোনো কোনোৱে ব্ৰিটিছৰ দ্বাৰা বিষাক্ত দ্ৰব্য খুৱাইছিল বুলি বিশ্বাস কৰাৰ বিপৰীতে কোনো কোনোৱে চিকিৎসাৰ অভাৱত তেওঁৰ মৃত্যু হোৱা বুলি অনুমান কৰে 

উত্তৰাধিকাৰ

বিৰছা মুণ্ডাৰ উত্তৰাধিকাৰ ভাৰতীয় ইতিহাসত জীয়াই আছে আৰু তেওঁক এজন লোকনায়ক আৰু ঔপনিৱেশিকতাবাদ আৰু অত্যাচাৰৰ বিৰুদ্ধে প্ৰতিৰোধৰ প্ৰতীক হিচাপে গণ্য কৰা হয় তেওঁৰ নেতৃত্ব আৰু বীৰত্বৰ লগতে অঞ্চলটোৰ জনজাতীয় জনসাধাৰণক একত্ৰিত কৰাৰ প্ৰচেষ্টাৰ বাবে প্ৰশংসা লাভ কৰিছে

তেওঁৰ স্মৃতিত প্ৰতি বছৰে ১৫ নৱেম্বৰত ঝাৰখণ্ডৰ লগতে ভাৰতৰ অন্যান্য প্ৰান্তত বিৰছা মুণ্ডা জয়ন্তী উদযাপন কৰা হয় ভাৰত চৰকাৰেও তেওঁৰ সন্মানত ডাক ষ্টাম্প জাৰি কৰিছে ইয়াৰ উপৰিও ৰাঁচীৰ বিৰছা কৃষি বিশ্ববিদ্যালয় আৰু সিন্দ্ৰিৰ বিৰছা প্ৰযুক্তি প্ৰতিষ্ঠানৰ নাম তেওঁৰ নামেৰে ৰখা হৈছে

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:জনজাতীয় ব্যক্তি
শ্ৰেণী:ঝাৰখণ্ডৰ ব্যক্তি
ব্ৰিজমোহন নাথ মিশ্ৰ (৪ ফেব্ৰুৱাৰী ১৯৩৮  ১৭ জানুৱাৰী ২০২২) ভাৰতৰ কথক নৃত্যৰ লক্ষ্ণৌ কালকা-বিন্দাদিন ঘৰানাৰ এগৰাকী মুখ্য শিল্পী আছিল ইয়াৰোপৰি তেওঁ এগৰাকী কণ্ঠশিল্পী আছিল তেওঁক পণ্ডিত বিৰজু মহাৰাজ বুলি জনা যায় তেওঁ কথক নৃত্যশিল্পীসকলৰ মহাৰাজ পৰিয়ালৰ বংশধৰ আছিল এইসকলৰ ভিতৰত তেওঁৰ দুই খুৰাক, শম্ভু মহাৰাজ আৰু লাচ্চু মহাৰাজ আৰু তেওঁৰ পিতৃ আৰু গুৰু আচ্চান মহাৰাজ অন্তৰ্ভুক্ত তেওঁ ভাৰতীয় শাস্ত্ৰীয় সংগীতো অনুশীলন কৰিছিল

ভাৰতীয় কলা কেন্দ্ৰত তেওঁৰ খুৰাক শম্ভু মহাৰাজৰ সৈতে কাম কৰাৰ পিছত, তেওঁ নতুন দিল্লীৰ কথক কেন্দ্ৰত ১৯৯৮ চনত অৱসৰলৈকে কেইবা বছৰ ধৰি নিজৰ নৃত্য বিদ্যালয় কলাশ্ৰমত কাম কৰিছিল, . 29

তথ্যসূত্ৰ

বাহ্যিক সংযোগ

শ্ৰেণী:নৃত্যশিল্পী
শ্ৰেণী:সংগীতজ্ঞ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:মৃত ব্যক্তি
বিৰাজ বহু' () ১৯৫৪ চনত মুক্তি পোৱা আৰু শৰৎচন্দ্ৰ চট্টোপাধ্যায়ৰ বাংলা উপন্যাসৰ আধাৰত নিৰ্মিত এখন হিন্দী ছবি ছবিৰ পৰিচালক বিমল ৰায় আৰু প্ৰযোজক হিতেন চৌধুৰী     . কামিনী কৌশল, অভি ভট্টাচাৰ্য আৰু প্ৰাণ অভিনীত ছবিখনৰ সংগীত ৰচনা সলিল চৌধুৰীৰ এই ছবিখনে শ্ৰেষ্ঠ পূৰ্ণদৈৰ্ঘ্য ছবিৰ অল ইণ্ডিয়া চাৰ্টিফিকেট অৱ মেৰিট লাভ কৰে

সেই সময়ৰ সৰ্বাধিক পাৰিশ্ৰমিক পোৱা অভিনেত্ৰী মধুবালা ছবিখনত মুখ্য চৰিত্ৰত অভিনয় কৰিবলৈ আগ্ৰহী আছিল এই উদ্দেশ্যে লৈ তেওঁ কেইবাবাৰো বিমল ৰায়ৰ অফিচলৈ গৈছিল অৱশ্যে ছবিখন কৰাৰ বাবে তেওঁ বেছি পাৰিশ্ৰমিক বিচাৰিব বুলি ভাবি মধুবালাৰ সলনি কামিনী কৌশলক কাষ্টিং কৰা হয় এই কথা জানিব পাৰি মধুবালাই কৈছিল যে বিৰাজ বহুত তেওঁ এটকাও নোলোৱাকৈ অভিনয় কৰিলেহেঁতেন
সন্মান
 ১৯৫৪: ২য় ৰাষ্ট্ৰীয় চলচ্চিত্ৰ বঁটা- শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ অল ইণ্ডিয়া চাৰ্টিফিকেট অফ মেৰিট
 ১৯৫৫: শ্ৰেষ্ঠ পৰিচালকৰ ফিল্মফেয়াৰ বঁটা- বিমল ৰায়
 ১৯৫৫: শ্ৰেষ্ঠ অভিনেত্ৰীৰ ফিল্মফেয়াৰ বঁটা- কামিনী কৌশল
 ১৯৫৫:  '  কেনচ চলচ্চিত্ৰ মহোৎসৱ (মনোনীত)     

প্ৰসংগ

বাহ্যিক সংযোগ
   
 

শ্ৰেণী:হিন্দী চলচ্চিত্ৰ
শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
বিৰাট (; ) হৈছে হিন্দু ধৰ্মগ্ৰন্থ মহাভাৰতৰ অনুসৰি মৎসদেশৰ ৰজা তেওঁ উত্তৰ আৰু উত্তৰাৰ পিতৃ তথা অৰ্জুন আৰু সুভদ্ৰাৰ পুত্ৰ অভিমন্যুৰ শহুৰ আছিল তেওঁৰ পত্নী আছিল সুদেষ্ণা

 তথ্য সংগ্ৰহ 

শ্ৰেণী:মহাভাৰতৰ চৰিত্ৰ
বিৰাধক বধ কৰা অৱস্থাত ৰাম-লক্ষ্মণ 

বিৰাধ () হৈছে ৰামায়ণৰ অৰণ্য কাণ্ডৰ এক সৰু চৰিত্ৰ তেওঁ দণ্ডকাৰণ্যত বাস কৰা এক ৰাক্ষস যিয়ে এটা খণ্ডত সীতাক অপহৰণ কৰে,  2. তেওঁক তামিল ভাষাত বিৰাটন, থাইলেণ্ডত ফিৰাপ আৰু মালয় দেশত পূৰ্বেইটা নামেৰে জনা যায় ৰাম আৰু লক্ষ্মণে ৰাক্ষসটোৰ সৈতে যুঁজ দিবলৈ আৰম্ভ কৰে কিন্তু তেওঁলোকে ইয়াক বহুসংখ্যক কাঁড় মৰা স্বত্বেও কাঁড়বোৰ পোনপটীয়াকৈ তেওঁৰ দেহৰ মাজেৰে পাৰ হৈ যায় আৰু তেওঁ অক্ষত হৈয়েই থাকে (অৰণ্যকাণ্ড, সৰ্গ ৩) বিৰাধে কয় যে তেওঁৰ ওপৰত ব্ৰহ্মাৰ এটা বৰ আছে যিয়ে তেওঁক যিকোনো অস্ত্ৰৰ প্ৰতি অজেয় কৰি তোলে সেয়েহে ৰাম-লক্ষ্মণে প্ৰথমে ৰাক্ষসটোৰ দুই হাত ভঙাৰ পিছত তেওঁক জীৱন্তে সমাধিস্থ কৰে যেতিয়া বিৰাধৰ দুই হাত ভাঙি যায়, তেতিয়া তেওঁ ৰাম-লক্ষ্মণক তেওঁক মুক্তি দিয়াৰ বাবে প্ৰশংসা কৰিবলৈ আৰম্ভ কৰে তেওঁ আগৰ জীৱনত টুম্বুৰু নামৰ এক দৈৱিক জীৱ আছিল কুবেৰে তেওঁক ৰামে হত্যা নকৰালৈকে এক ভয়ংকৰ ৰাক্ষস হিচাপে জীয়াই থাকিবলৈ অভিশাপ দিছিল ৰাম-লক্ষ্মণে তেওঁক সমাধিস্থ কৰে আৰু তেওঁ মুক্তিলাভ কৰি তেওঁৰ পূৰ্বৰ দৈৱিক স্থানলৈ ঘূৰি যায়,  3.
তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
বিৰিঞ্চি কুমাৰ দাস এজন সমালোচক, অনুবাদক, অধ্যাপক তেওঁ বৰ্তমান বৰপেটা ছোৱালী মহাবিদ্যালয়ৰ অধ্যক্ষ ৰূপে কাৰ্যনিৰ্বাহ কৰি আছে তেওঁ অসমীয়া সাহিত্য সন্মিলনীৰ ২০২৩-২৫ বৰ্ষৰ কাৰ্যবাহী সভাপতি ৰূপেও সেৱা আগবঢ়াই আহিছে তেওঁৰ বৰ্তমানলৈকে ৪খন গ্ৰন্থ প্ৰকাশ পোৱাৰ লগতে দুখনকৈ অনুবাদিত গ্ৰন্থ প্ৰকাশ হৈছে

জন্ম আৰু বংশ পৰিচয়
বিৰিঞ্চি কুমাৰ দাসৰ জন্ম হয় ১৯৬৭ চনত, বৰপেটা চহৰৰ পালাংদি হাটীত তেওঁৰ পিতৃৰ নাম অন্নেশ্বৰ দাস আৰু মাতৃৰ নাম অম্বিকা দাস 

শিক্ষা জীৱন
বিৰিঞ্চি কুমাৰ দাসে ১৯৮৪ চনত বৰপেটা বিদ্যাপীঠ হাইস্কুলৰপৰা হাইস্কুল শিক্ষান্ত পৰীক্ষাত প্ৰথম বিভাগত উত্তীৰ্ণ হয় ইয়াৰ পাছত বৰপেটাৰ মাধৱ চৌধুৰী মহাবিদ্যালয়ত উচ্চতৰ মাধ্যমিক পৰ্যায়ৰ শিক্ষা সমাপ্ত কৰি একেখন মহাবিদ্যালয়ৰ পৰা ইংৰাজী বিষয়ত স্নাতক ডিগ্ৰী লাভ কৰে পৰৱৰ্তী সময়ত তেওঁ গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে ২০১০ চনত তেওঁ      :  -  বিষয়ত গৱেষণা কৰি গুৱাহাটী বিশ্ববিদ্যালয়ৰ পৰাই ডক্টৰেট ডিগ্ৰী লাভ কৰে

কৰ্মজীৱন
মহাবিদ্যালয়ৰ ছাত্ৰ হৈ থকা সময়তে বিৰিঞ্চি কুমাৰ দাসে বৰপেটাৰ জিলা কৃষি বিষয়াৰ কাৰ্যালয়ত নিম্ন বৰ্গৰ সহায়ক হিচাপে কৰ্মজীৱন আৰম্ভ কৰি তাৰ সমান্তৰালভাবে অধ্যয়নো চলাই নিয়ে ১৯৯৪ চনত তেওঁ অসম চৰকাৰৰ হিচাপ পৰীক্ষণ (স্থানীয় নিধি) বিভাগত সহকাৰী হিচাপ পৰীক্ষণ বিষয়া হিচাপে যোগদান কৰে ১৯৯৫ চনত তেওঁ বৰপেটাৰ মাধৱ চৌধুৰী মহাবিদ্যালয়ৰ ইংৰাজী বিভাগত শিক্ষক হিচাপে যোগদান কৰে ২০১৮ চনত তেওঁ সৰুপেটাৰ ভৱানীপুৰ হস্তিনাপুৰ বিজনী মহাবিদ্যালয়ত অধ্যক্ষ হিচাপে যোগদান কৰাৰ পাছত ২০২২ চনৰপৰা তেওঁ বৰপেটা ছোৱালী মহাবিদ্যালয়ৰ অধ্যক্ষ হিচাপে কাৰ্যনিৰ্বাহ কৰি আছে ২০১৭ চনৰ পৰা বিৰিঞ্চি কুমাৰ দাসে গুৱাহাটী বিশ্ববিদ্যালয়ৰ বিদেশী ভাষা বিভাগৰ গৱেষণা তত্ত্বাৱধায়কৰ দায়িত্ব পালন কৰি আহিছে তেওঁ মাজতে কিছুদিনৰ বাবে    কাকতৰ স্থানীয় সংবাদদাতাৰ দায়িত্বও পালন কৰিছিল ছাত্ৰাৱস্থাৰেপৰা বিভিন্ন কাকত-আলোচনীত অসমীয়া আৰু ইংৰাজীত বিভিন্ন প্ৰবন্ধ-পাতি, কবিতা, হাস্যৰসাত্মক লেখা, ব্যক্তিগত ৰচনা, চুটি গল্প আদি ৰচনা কৰা বিৰিঞ্চি কুমাৰ দাসে ঘাইকৈ সাহিত্য সমালোচনামূলক প্ৰবন্ধ ৰচনাত বিশেষ গুৰুত্ব প্ৰদান কৰি আহিছে দেশী-বিদেশী বিভিন্ন গ্ৰন্থ তথা সাহিত্য-ধাৰা সম্পৰ্কে পৰ্যালোচনা আগ বঢ়োৱা বিৰিঞ্চি কুমাৰ দাসৰ গৱেষণা কৰ্মৰ মূল ক্ষেত্ৰ হৈছে তুলনামূলক সাহিত্য ইয়াৰ উপৰিও অনুবাদ কৰ্মৰ সৈতেও তেওঁ জড়িত হৈ আছে

সাহিত্যৰাজি
     :  - 
এজন লোক, এখন চহৰ আৰু কিছু সৰাপাত (বিভিন্ন বিষয়ৰ প্ৰবন্ধৰ সংকলন)
অলপ কথা, অলপ পোহৰ (কবিতা সংকলন)
পাঠ পঠন (সাহিত্য বিষয়ক প্ৰবন্ধ সংকলন)
নিউমাৰো জিৰো (উমবেৰ্ট' এক'ৰ একে নামৰ উপন্যাসৰ অনুবাদ)
উন্মাদ (খলিল জিব্ৰানৰ  ,     গ্ৰন্থৰ অনুবাদ)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
বিৰিঞ্চি কুমাৰ মেধি এগৰাকী অসমীয়া গল্পকাৰ তেওঁ উপন্যাস, শিশুৰ উপযোগী গ্ৰন্থ লিখাৰ লগতে গ্ৰন্থ সম্পাদনাও কৰিছিল তেওঁ গুৱাহাটী বিশ্ববিদ্যালয়ত অধ্যাপনা কৰিছিলকথা বৰেণ্য ১০০ (২০০৬), শোণিত বিজয় দাস আৰু মুনীন বায়ন (সম্পা.), কথা প্ৰকাশন, গুৱাহাটী

 জন্ম 
গল্পকাৰ বিৰিঞ্চি কুমাৰ মেধিৰ জন্ম হৈছিল ১৯৫০ চনৰ ১৪ নবেম্বৰত, মঙলদৈ চহৰত 

 শিক্ষাজীৱন 
তেওঁ কটন কলেজৰ পৰা স্নাতক ডিগ্ৰী লাভ কৰি গুৱাহাটী বিশ্ববিদ্যালয়ৰ পৰা ১৯৭০ আৰু ১৯৭৭ চনত ক্ৰমে নৃতত্ত্ব আৰু অসমীয়া বিষয়ত স্নাতকোত্তৰ ডিগ্ৰী লাভ কৰে 

 কৰ্মজীৱন 
স্নাতকোত্তৰ ডিগ্ৰী লাভ কৰাৰ পাছত তেওঁ গুৱাহাটী বিশ্ববিদ্যালয়ত নৃতত্ত্ব বিভাগত অধ্যাপনা কৰিছিল 

 সাহিত্য জীৱন 

 গল্প-সংকলন 

 অভিনন্দিত সংবাদ (১৯৮২)
 আকাশ বিমান (১৯৮৪)

 উপন্যাস 

 আজন্মৰ সহচৰ(১৯৮০)

 শিশু গ্ৰন্থ 

 এখন দেশ অলেখ মানুহ

 নিবন্ধ সংকলন 

 চৰাচৰ (১৯৯৮)
 পদুম পাতৰ পানী (১৯৯৮)
 লোকাৰণ (১৯৯৮)

 সম্পাদিত কিতাপ 

 অসমীয়া উপন্যাস সাহিত্যৰ নিৰ্যাস (১৯৯৩)

 বটাঁ 

 এন.চি.ই.আৰ.টি. (১৯৭৪)

 তথ্য উৎস 

শ্ৰেণী:অসমীয়া গল্পকাৰ
বিৰিণা (বৈজ্ঞানিক নাম:  ; ) এবিধ দ-চানেকীয়া ঠাইত উৎপন্ন হোৱা ওখ ঘাঁহজাতীয় উদ্ভিদফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ এই বন একেঠাইতে সৰহীয়াকৈ উৎপত্তি হয়

বিস্তৃতি
বিৰিণা নেপাল, ভাৰত, বাংলাদেশ আৰু ভূটানত বহুলভাৱে বিস্তৃত হৈ আছে এই ঘাঁহে বাৰিষাৰ পানীয়ে পলসুৱা কৰা মাটিত খৰকৈ বৃদ্ধি পাই বৃহৎ অঞ্চল আগুৰি পেলাব পাৰে

বিৱৰণ
বিৰিণাৰ পাতবোৰ খেৰজাতীয় উদ্ভিদৰ দৰে দীঘল দীঘল হয় ইয়াৰ থোপাথোপে বগা ৰঙৰ ফুল ফুলে

 ব্যৱহাৰ 
বিৰিণাজাতীয় ঘাঁহসমূহ এশিঙীয়া গঁড়ৰ বাবে গুৰুত্বপূৰ্ণ বসতিস্থল বহু ঠাইৰ এই ঘাঁহ ঘৰৰ ছাল বা বেঁৰা সাজিবলৈ ব্যৱহাৰ কৰা হয় তদুপৰি আয়ুৰ্বেদতো এই ঘাঁহৰ ব্যৱহাৰ উল্লেখ আছে

 তথ্যউৎস 

 বাহ্যিক সংযোগ 
 
 

শ্ৰেণী:তৃণ
বিৰিণাশায়েক () যোৰহাট জিলাৰ তিতাবৰ মহকুমাত অৱস্থিত এখন গাঁও গাঁওখনৰ মুঠ মাটিকালি ৩১৬.৮২ হেক্টৰ (৩.১৬৮২ বৰ্গ কি:মি:) গাঁওখনৰ নিকটৱৰ্তী চহৰ তিতাবৰলৈ ইয়াৰ দূৰত্ব প্ৰায় ১০ কি:মি: ২০১১ চনৰ লোকপিয়লৰ তথ্য অনুযায়ী বিৰিণাশায়েকৰ মুঠ জনবসতি ১,৭৮০ ইয়াৰে মাজত মহিলাৰ সংখ্যা ৮৩০ আৰু পুৰুষৰ সংখ্যা ৯৫০ গাঁওখনৰ বাসিন্দাসকলৰ মাজত স্বাক্ষৰতাৰ হাৰ শতকৰা ৮৬.৪৮ ২০১১ চনৰ তথ্য অনুসৰি, গাঁওখনৰ কৰ্মৰত লোকৰ অধিকাংশ (৭৯০ গৰাকী) বছৰৰ ৬ মাহ বা তাতোকৈ অধিক কাল উপাৰ্জন হোৱা জীৱিকাৰ সৈতে জড়িত ২৪৯ গৰাকী লোকৰ নিজা খেতি-বাতি থকাৰ বিপৰীতে ১৫৭ গৰাকী লোকে কৃষিখণ্ডত শ্ৰমিক হিচাপে কাম কৰে

 অনুষ্ঠান-প্ৰতিষ্ঠান 
 বিৰিণাশায়েক উচ্চ মাধ্যমিক বিদ্যালয়
 এফ এম বিৰিণাশায়েক মধ্য ইংৰাজী বিদ্যালয়

তথ্য সংগ্ৰহ

শ্ৰেণী:অসমৰ গাঁও
ভাৰতৰ ষ্টাম্পত বিৰিয়ানি
বিৰিয়ানি হৈছে দক্ষিণ এছিয়াৰ মুছলমান সম্প্ৰদায়ৰ মাজত উৎপত্তি হোৱা চাওলৰ এটি ব্যঞ্জন ইয়াক ভাৰতীয় মছলা, ভাত আৰু কোনো প্ৰকাৰৰ মাংস (যেনে মুৰ্গী, ছাগলী, গৰু, ভেড়া ছাগলী), মাছ বা মিছা মাছেৰে তৈয়াৰ কৰা হয় লগতে কণী, আলু আদিও ব্যৱহাৰ কৰিব পৰা যায়

দক্ষিণ এছিয়াত জনপ্ৰিয় হোৱাৰ উপৰিও, এই ব্যঞ্জন আন আন ঠাইতো খোৱা হয়, যেনে ইৰাক, ম্যানমাৰ, ইণ্ডোনেছিয়া, মালয়েছিয়া, ছিংগাপুৰ, মৰিচিয়াছ আদি ভাৰতত অনলাইন খাদ্য মগোৱা এপ, যেনে জমাট', স্বিগি আদিত বিৰিয়ানি আতাইতকৈ অধিক ক্ৰয় কৰা ব্যঞ্জন

 ব্যুৎপত্তি 
কোনো কোনোৱে দাবী কৰে যে বিৰিয়ানি শব্দটো আহিছে ফাৰ্চী শব্দ বিৰিঞ্জৰ  () পৰা, যাৰ অৰ্থ ভাত কিন্তু আনৰ মতে, ইয়াৰ উৎস ফাৰ্চী বিৰয়ান বা বেৰিয়ান (), যাৰ অৰ্থ ভজা বা পুৰা ইয়াৰ উৎস ফাৰ্চী বেৰেষ্টানো () হ'ব পাৰে, যাৰ অৰ্থ পিঁয়াজ পুৰা, কাৰণ বিৰিয়ানিত প্ৰায় ভজা পিঁয়াজ ব্যৱহাৰ কৰা হয়, মাংস আৰু ভাতৰ লগত, অলপ মচলাৰ উপৰিও ফাৰ্চী ভাৰতৰ কেইবাটাও মধ্যকালীন মুছলমান ৰাজ্যৰ আনুষ্ঠানিক ভাষা আছিল

 সামগ্ৰী 
বিৰিয়ানিত ব্যৱহৃত সামগ্ৰী স্থানভেদে সলনি হয় ভাতৰ লগত মাংস বা মাছ (মুৰ্গী, ছাগলী, গৰু, ভেড়া ছাগলী, মাছ বা মিছা মাছ) মুখ্য সামগ্ৰী দক্ষিণ এছিয়াৰ আন অনেক ব্যঞ্জনৰ দৰেই, অনেকে নিজ ইচ্ছা মতে বিভিন্ন শাক-পাচলিও যোগ কৰে বতৰ চাই মাকৈও ব্যৱহাৰ কৰিব পৰা যায় নৱৰতন বিৰিয়ানি অলপ মিঠা হয়, আৰু তাত কাজু, কিচিমিচ, ফল আদি দিয়া হয়

কেইবাবিধো মছলা ব্যৱহাৰ কৰিব পৰা যায়, যেনে চফ, ঘিউ, জাঁইফল, মুষল, জালুক, লং, ইলাইচি, তেজপাত, আদা, পিঁয়াজ, বিলাহী, জলকীয়া, নহৰু আদি দামী বিৰিয়ানিত কেসৰো থাকিব পাৰে

সাধাৰণতে ভাতৰ লগত বিৰিয়ানিত মুৰ্গী বা ছাগলীৰ মাংস থাকে কিছু বিশেষ প্ৰকাৰৰ বিৰিয়ানিত গৰু বা সাগৰীয় খাদ্যও থাকিব পাৰে বিৰিয়ানি দৈ, চাটনী, ৰাইতা, কোৰ্মা, জোল বা টেঙা বেঙেনা, সুজোৱা কণী বাৰ চালাদৰ লগতো খোৱা হয়

 প্ৰকাৰ 
দক্ষিণ এছিয়াত কেইবাপ্ৰকাৰৰ বিৰিয়ানি পোৱা যায় প্ৰত্যেক প্ৰকাৰৰ নাম সাধাৰণতে উৎপত্তিৰ স্থানৰ নামত ৰখা হৈছে যেনে সিন্ধৰ বিৰিয়ানি হ'ল সিন্ধি বিৰিয়ানি আৰু হায়দৰাবাদৰ বিৰিয়ানি হ'ল হায়দৰাবাদী বিৰিয়ানি কোনো কোনো প্ৰকাৰৰ নাম বিক্ৰী হোৱা দোকানৰ নাম: যেনে ঢাকা চহৰৰ হাজী বিৰিয়ানি, হাজী নান্না বিৰিয়ানি আৰু ফখৰুদ্দীন বিৰিয়ানি, কৰাচীৰ ষ্টুডেণ্টছ বিৰিয়ানি, বাণ্ড্ৰাৰ লাকি বিৰিয়ানি আৰু মুম্বাইৰ কলাবা বিৰিয়ানি তামিল নাডুত অম্বুৰ বিৰিয়ানি জনপ্ৰিয় হায়দৰাবাদৰ কল্যাণী বিৰিয়ানি গাৰু বা ম'হৰ মাংসৰে তৈয়াৰ কৰা হয় চেট্টিনাড বিৰিয়ানি ছাগলীৰ টেঙা মাংসৰে তৈয়াৰ কৰা হয়

দিল্লী, হায়দৰাবাদী, মুৰাদাবাদী, ঢাকাইয়া, বহৰি, মেমনি, ক'লকাতা, সিন্ধী, শ্ৰীলংকান, থালাচেৰী আদি ভাৰতীয় উপ-মহাদেশৰ বিখ্যাত বিৰিয়ানি
ম্যানমাৰত ডানপাউক বা ডানবাউক নামেৰে জনা বিৰিয়ানি বিখ্যাত আফগানিস্তানত বিৰিয়ান নামেৰে ই জনপ্ৰিয় ইণ্ডনেছিয়াত বিখ্যাত  নাচি কেবুলি নাচি বিৰিয়ানি মালয়েছিয়া আৰু চিংগাপুৰত জনপ্ৰিয় নাচিং বিৰিংয়ি ফিলিপাইন্সত জনপ্ৰিয় দক্ষিণ আফ্ৰিকা, থাইলেণ্ড আদিতো বিৰিয়ানিৰ নিজা নিজা প্ৰকাৰ পোৱা যায় বিখ্যাত

 তথ্য সংগ্ৰহ
বিৰুদ্ধ-কবিতা (), সাধাৰণতে প্ৰচলিত কবিতাৰ পৰম্পৰাগত নীতি-নিয়মবোৰ ভংগ কৰাৰ পোষকতা কৰা এক সাহিত্যিক আন্দোলন বিৰুদ্ধ-কবিতাৰ প্ৰাৰম্ভিক সমৰ্থকসকলৰ ভিতৰত আছে চিলিৰ নিকান'ৰ পাৰা আৰু গ্ৰীকৰ ইলিয়াছ পেট্ৰ'পুলাছ

বিৰুদ্ধ-কবিতাৰ পিতৃ হিচাপে পৰিচিত পাৰাই, পদ্যই ৰহস্যময় শক্তি ধাৰণ কৰে বুলি থকা গতানুগতিক বিশ্বাসক নাকচ কৰি ১৯৫৪ চনত তেওঁৰ প্ৰথম বিৰুদ্ধ-কবিতা সংকলন প্ৰকাশ কৰে, তেওঁৰ কবিতাসমূহক গদ্যৰ দৰে, অনাদৰ আৰু মানৱ অস্তিত্বৰ চিন্তাক আলোকিত কৰা বুলি বৰ্ণনা কৰা হৈছে", : ."  . .  . . 39.  , 2002. :..---

পেট্ৰপুলাছে তেওঁৰ বাৰ্লিন নোটবুকত বিৰুদ্ধ-কবিতা কলাৰ বৰ্ণনা কৰিব বিচাৰিছিল, যত তেওঁ ইচ্ছাকৃতভাৱে কৰা গদ্য, ব্যাকৰণ আৰু ছন্দৰ ভুল সন্নিবিষ্ট আছিল তেওঁৰ বহু কবিতাৰ প্ৰেৰণা আছিল, তেওঁ বাস কৰা দেৱালেৰে বিভক্ত বাৰ্লিনৰ কঠিন পৰিৱেশ পেট্ৰ'পুলাছে বিশ্বাস কৰিবলৈ আৰম্ভ কৰিছিল যে প্ৰেম আৰু কামনাক কেন্দ্ৰ কৰি ৰচিত কবিতা আধুনিক সাহিত্যৰ বাবে অতি কোমল সেয়ে, আৱেগ-বিৰোধী অনুভূতি সন্নিবিষ্ট কৰা বিৰুদ্ধ-কবিতাৰ সময় আহি পৰিছে, .   .., .  1, 2009.

প্ৰাৰম্ভিক ইতিহাস
খ্ৰীষ্টপূৰ্ব ৫ম শতিকাৰ সময়ছোৱাত মাইম নামৰ নাট্য স্কেচবোৰৰ প্ৰৱৰ্তন হৈছিল এনে ধাৰণা আৰু ভাষাৰ সৈতে যিবোৰক এণ্টি-প্লে বুলি নিৰ্ধাৰণ কৰা হৈছিল এনেকুৱা সময়ো আহিছিল যেতিয়া কবিসকলে নিজৰ কবিতাৰ বিৰুদ্ধে বিৰোধীৰ ৰূপত থিয় দিছিল ইটালীৰ প্ৰথম কবিসকলৰ পৰা আৰু লগতে (ডান্টে, তাৰ পিছত পেট্ৰাৰ্ক) লগতে ইউৰোপৰ আন কিছুমান ঠাইৰ পৰা বিৰুদ্ধ-কবিতা বিচাৰি পোৱা আৰু তেনে কবিতাৰ উদ্ধৃতি দিব পাৰি তেওঁলোকে লেটিন ভাষাতকৈ স্থানীয় ভাষাত পদ্য ৰচনা কৰাৰ সিদ্ধান্ত লৈছিল; তেওঁলোকে কাব্যবিৰোধী আচৰণ কৰিছিল বহু নাট্যকাৰৰ মাজত উইলিয়াম শ্বেক্সপীয়েৰ আৰু মলিয়েৰ দুয়োকে তেওঁলোকৰ পদ্য নাটকৰ মাজত বিৰুদ্ধ কবিতাক ঠাই দিয়া দুজন নাট্যকাৰ হিচাপে উল্লেখ কৰিব পাৰি৷
আধুনিক বিৰুদ্ধ কবিতা
একবিংশ শতিকাত বিৰুদ্ধ-কবিতাক তুলি অনা হৈছে আধুনিক বিৰুদ্ধ-কবিতাই প্ৰাচীন লেখকসকলৰ দৰেই মনোভাৱ কঢ়িয়াই লৈ ফুৰে যদিও এতিয়া ই স্বকীয় প্ৰকৃতিৰ আধুনিক বিৰুদ্ধ-কবিতাত বিৰাম চিহ্নৰ প্ৰয়োগ ন্যূনতম আৰু প্ৰয়োজন অনুসৰিহে ব্যৱহাৰ কৰা হয় ফৰ্মেটিং আৰু কেপিটেলাইজেচন সহজ আৰু পঢ়িবলৈ সহজ তদুপৰি ইয়াত নতুন শব্দভাণ্ডাৰ সন্নিবিষ্ট কৰা হৈছে আৰু কাব্যিক প্ৰতিচ্ছবি আৰু দৃশ্যৰ চিত্ৰণ কৰা হৈছে 

বিৰুদ্ধ-কবিতাৰ পঠন শৈলী
 আৰু পৰিৱেশ্য কবিতাৰ পৰা প্ৰেৰণা লৈ বিৰুদ্ধ-কবিতাৰ পঠন পৰিৱেশনে চেক গণৰাজ্যৰ প্ৰাগত গতি লাভ কৰিছে প্ৰাগ ভিত্তিক পৰিৱেশন আৰু কবিতাবিজ্ঞানৰ সংকলন অৱজেক্ট:পাৰাডাইজ, ২০১৯ চনত টাইকো চেই আৰম্ভ কৰিছিল "কবিতা পাঠক অধিক অন্তৰ্ভুক্ত আৰু আন্তঃশাখা আৰু আৰ্ট কেফে আৰু টাৰ্টেলনেকত কম সীমাবদ্ধ" কৰাৰ লক্ষ্যৰে তেতিয়াৰ পৰাই এই গোটটোৱে পৰিৱেশ্য কবিতাৰ অনুষ্ঠান আয়োজন কৰি আহিছে, য'ত একে সময়তে ঘটা বিভিন্ন শাখাৰ বৈশিষ্ট্য থাকে যাতে "কবিতা পঢ়াৰ বাহিৰেও কবিতা পাঠত ঘটা সকলো কথা" উজ্জ্বল কৰি তোলা হয়
লগতে চাওক
ছনেট
মালিতা
কথা কবিতা
ডিজিটেল কবিতা
চাক্ষুস কবিতা
কেলিগ্ৰাম

তথ্য সূত্ৰ

শ্ৰেণী:সাহিত্য
শ্ৰেণী:সাহিত্যৰ ধাৰা
শ্ৰেণী:কবিতা
বিৰুবালা ৰাভা অসমৰ এগৰাকী সমাজকৰ্মী তেওঁ যোৱা দুটা দশক ধৰি অসমত প্ৰচলিত বিভিন্ন অন্ধবিশ্বাস যেনে ডাইনী-হত্যা আদিৰ বিৰুদ্ধে জনসাধাৰণৰ মাজত সচেতনতা আনিবৰ বাবে চেষ্টা কৰি আছে অসমত ডাইনী-সন্দেহত আতিশয্যৰ মুখামুখি হোৱা বহু লোকক তেওঁ সহায় কৰিছে তেওঁৰ এই কামৰ বাবে নৰ্থ ইষ্ট নেটৱৰ্ক নামৰ গুৱাহাটীৰ এটা আগশাৰীৰ সংগঠনে তেওঁৰ নাম ২০০৫ চনত শান্তিৰ ন'বেল বঁটাৰ বাবে প্ৰেৰণ কৰিছিল তেওঁক ভাৰত চৰকাৰে ২০২১ চনত চতুৰ্থ সৰ্বোচ্চ অসামৰিক সম্মান পদ্মশ্ৰী বঁটাৰে সন্মানিত কৰে

জীৱন
প্ৰাৰম্ভিক জীৱন
গোৱালপাৰা জিলাৰ অসম-মেঘালয় সীমান্তৰ ঠাকুৰভিলা নামৰ এখন ভিতৰুৱা গাঁৱৰ এটি সাধাৰণ পৰিয়ালত ১৯৫৪ চনত বীৰুবালা ৰাভাৰ জন্ম হৈছিল শৈশৱৰ ঘৰখনত বহু কষ্টেৰে ডাঙৰ-দীঘল হোৱা ৰাভাই মাত্ৰ পঞ্চম শ্ৰেণীলৈকে পঢ়া-শুনা কৰাৰ পাছতেই বিদ্যালয় এৰিবলগীয়া হৈছিল তেওঁৰ বিবাহ হয় গোৱালপাৰা জিলাৰ ঠাকুৰভিলা গাঁৱৰ এগৰাকী কৃষকৰ সৈতে৷:.-----

সমাজকৰ্মীৰূপে
সৰুৰে পৰা বিভিন্ন সামাজিক কাম-কাজত জড়িত থাকি তেওঁ ভাল পাইছিল ২০০০ চনৰ পৰাই তেওঁ সমাজত প্ৰচলিত ডাইনী প্ৰথাৰ বিৰুদ্ধে সৰৱ হৈ উঠিছিল প্ৰথমতে গোৱালপাৰা জিলাতে ডাইনী-হত্যাৰ বিৰুদ্ধে জনসচেতনতা আনিবলৈ চেষ্টা কৰি যোৱা দুটা দশক ধৰি তেওঁ এই অন্ধবিশ্বাস আঁতৰ কৰিবলৈ সংগ্ৰাম কৰি আহিছে ১৯৮৫ চনত তেওঁ ঠাকুৰভিলা মহিলা সমিতিৰ ছেক্ৰেটেৰী হিচাপে দায়িত্ব গ্ৰহণ কৰে তাৰপাছত তেওঁ বিভিন্ন গাঁৱে-ভূঞে গৈ ডাইনী-হত্যাৰ দৰে অন্ধবিশ্বাসসমূহৰ বিষয়ে মানুহক সচেতন কৰিবলৈ চেষ্টা কৰি আহিছে ২০০৬ চনত তেওঁ অসম মহিলা সমিতিৰ এই সন্দৰ্ভত চেষ্টা চলাই থকা বিভাগত যোগ দিয়ে বৰ্তমানলৈকে বিৰুবালা ৰাভাই প্ৰায় ৩৪গৰাকী লোকৰ প্ৰাণ ৰক্ষা কৰিছে ২০১১ চনত ডাইনী-হত্যাৰ বিৰুদ্ধে তেওঁ গোৱালপাৰা জিলাত মিছ্যন বিৰুবালা আৰম্ভ কৰে ২০১২ চনৰ ৩০ অক্টোবৰত এই মিছ্যনক ৰাজ্যিক অভিযান হিচাপে স্বীকৃতি দিয়া হয়

বঁটা আৰু সন্মান
 সৰ্বেশ্বৰ দত্ত সোঁৱৰণী বঁটা (২০১১) - এছআই ফাউণ্ডেশ্যন ফৰ মিডিয়া এণ্ড ছচিয়েল ৱেলফেৰ, অসম
 ২০০৮ ৰিলায়েঞ্চ ইণ্ডাষ্ট্ৰীজ লিমিটেডৰ মুম্বাইত সম্বৰ্ধনা
 ২০১৯ বৰ্ষৰ "আনন্দৰাম ঢেকিয়াল ফুকন বঁটা" (প্ৰদান কৰিছে নগাঁৱৰ আনন্দৰাম ঢেকিয়াল ফুকন মহাবিদ্যালয়ে)
 ১২তম উপেন্দ্ৰনাথ ব্ৰহ্ম ছলজাৰ অৱ হিউমেনিটী বঁটা', ২০১৫: ":..---------- 12          ", .
 পদ্মশ্ৰী (সমাজসেৱা, ২০২১)
মৃত্যু
তৃতীয় পৰ্যায়ৰ খাদ্যনলীৰ কৰ্কট ৰোগত বিৰুবালা ৰাভা আক্ৰান্ত হৈ আছিল ২০২৪ চনৰ ১৩ মে তাৰিখে ৰাজ্যিক কৰ্কট প্ৰতিষ্ঠান, গুৱাহাটীত ৰাভাৰ মৃত্যু হয়    -        

তথ্য সংগ্ৰহ

অধিক পঢ়ক
ডাইনী হত্যা

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:পদ্মশ্ৰী বঁটা বিজয়ী
শ্ৰেণী:কৰ্কট ৰোগত মৃত্যু
অষ্ট্ৰিয়াৰ গোটচুচেনত অৱস্থিত এক সম্ভৱতঃ অসম্ভৱ বস্তু (পেনৰ'জ ত্ৰিভুজ)
বিৰোধাভাস, কূট, কূটাভাস বা পেৰাডক্স () হৈছে দেখাত স্ববিৰোধী যেন লগা কিছুমান উক্তি বা মত, যিবোৰ চালি-জাৰি চালে শুদ্ধ যেনও লাগে বা এনে এক উক্তি যি নিজৰে বিৰোধ কৰে অথবা এনে এক উক্তি যি সাধাৰণ ধাৰণাৰ বিৰোধ কৰেকুটাভাস (), অণু-কলন   ই হৈছে সূত্ৰৰ অন্তৰ্বিৰোধ, মিমাংসাহীন দ্বন্দ্বভাব বা বিৰোধভাস, যিটোক সাধাৰণতে অসম্ভৱ দেখা যায় কিন্তু আচলতে সঁচা

কুইনেৱিল্লাৰ্দ ভান্ অৰ্মান কুইন এ কৰা কূটাভাসৰ ভাগকৰণ

 
এনে কূটাভাসৰ অন্তৰ্গত উক্তিসমূহ শুনিবলৈ অযুক্তিকৰ কিন্তু বাস্তৱত সত্য উদাহৰণস্বৰূপে 'মন্তি হল পেৰাডক্স'

 
এনে কূটাভাসৰ অন্তৰ্গত উক্তিসমূহ শুনিবলৈয়ো অযুক্তিকৰ আৰু বাস্তৱতো অসত্য উদাহৰণস্বৰূপে ১২ ৰ গাণিতিক প্ৰমাণ য'ত শূন্যৰে শূন্যক হৰণ কৰা হয় অৰ্থাৎ এনে উক্তিসমূহ কিছুমান ভুল তথ্যৰ ওপৰত নিৰ্ভৰ কৰে যাৰ বাস্তৱত কোনো অস্তিত্ব নাই 


এনে কূটাভাসৰ অন্তৰ্গত উক্তিসমূহ শুদ্ধও নহয়, ভুলো নহয় বা শুদ্ধও হ'ব নোৱাৰে আৰু ভুলো হ'ব নোৱাৰে উদাহৰণস্বৰূপে ককাদেউতাৰ কূটাভাস (  ) ৰ কথা ক'ব পাৰি

কূট বা পেৰাডক্সৰ উদাহৰণ
ৰাছেল ()-ৰ জনপ্ৰিয় পেৰাডক্স বা কূট
(  ) গাঁৱৰ নাপিত এজনে নিয়ম কৰি লৈছে যে তেওঁ কেৱল সেইবিলাক মানুহৰহে ডাঢ়ি খুৰাব যিবিলাকে নিজে নিজৰ ডাঢ়ি নুখুৰায় প্ৰশ্নটো হল নাপিতজনে নিজৰ ডাঢ়ি খুৰাবনে নাই? যদি নাপিতজনে নিজৰ ডাৰি খুৰায়, তেওঁ কৰি লোৱা নিয়মমতে নিজৰ ডাঢ়ি খুৰাব নালাগিছিল (কাৰণ তেওঁ নিজেই নাপিত) আকৌ তেওঁ যদি নিজৰ ডাঢ়ি নুখুৰায়, তেওঁৰ নিয়মমতে তেওঁ নিজৰ ডাঢ়ি খুৰাব লাগিছিল এই পৰিস্থিতি নাপিতজনে কৰিব কি?
ছক্ৰেটিছৰ পেৰাডক্স
মই এটা কথাই জানো যে, মই একো নাজানো

 লগতে চাওক 
 কূট বা পেৰাডক্সৰ তালিকা
 ভ্ৰান্তি
 ভ্ৰম
 মিছলীয়া কূট

 তথ্য সংগ্ৰহ 

শ্ৰেণী:দৰ্শন
শ্ৰেণী:তৰ্কশাস্ত্ৰ
শ্ৰেণী:বিৰোধাভাস
বিৱৰ্তনীয়ভাৱে সুস্থিৰ কৌশল (  ) বা  হৈছে এক বিশেষ ধৰণৰ কৌশল অথবা কিছুমান কৌশলৰ সমষ্টি৷ যদি কোনো এটা পৰিৱেশত কোনো এটা জনসমষ্টিয়ে এই কৌশল অৱলম্বন কৰে, তেন্তে সেই জনসমষ্টিটো অভেদ্য হৈ পৰে৷ অৰ্থাৎ, আন বিকল্প কৌশলে (যি প্ৰথমাৱস্থাত বিৰল) এই জনসমষ্টিটোৰ ওপৰত আগ্ৰাসন চলাব নোৱাৰে৷ খেল তত্ত্ব, আচৰণগত পৰিস্থিতিবিজ্ঞান, আৰু বিৱৰ্তনীয় মনোবিজ্ঞানত এই কৌশল প্ৰাসংগিক৷ বিসুকৌ (বিৱৰ্তনীয়ভাৱে সুস্থিৰ কৌশল) হৈছে নাশ্ব সাম্যৱস্থাৰ এটা সাম্যৱস্থাগত পৰিশোধন৷ অৰ্থাৎ ই এটা নাশ্ব সাম্যৱস্থা, যি বিৱৰ্তনীয়ভাৱে সুস্থিৰ: যেতিয়া ই এটা জনসমষ্টিৰ মাজত স্থায়ী হৈ পৰে, তেতিয়া যিকোনোধৰণৰ বিকল্প (উৎপৰিৱৰ্তনীয়)ৰ কৌশলৰ আগ্ৰাসন মোকাবিলা কৰিবলৈ প্ৰাকৃতিক নিৰ্বাচনেই ( ) যথেষ্ট হৈ পৰে৷ ১৯৭২ চনত জন মেইনাৰ্ড স্মিথে তেওঁৰ গ্ৰন্থত পোনপ্ৰথমবাৰৰ বাবে এই বিশেষ পৰিভাষাটো প্ৰকাশ কৰে৷  "বিসুকৌ"ক আচৰণগত পৰিস্থিতিবিজ্ঞান আৰু অৰ্থনীতিবিজ্ঞানত বহুলভাৱে ব্যৱহাৰ কৰা হয়৷ লগতে নৃতত্ববিজ্ঞান, বিৱৰ্তনীয় মনোবিজ্ঞান, দৰ্শন, আৰু ৰাজনীতিবিজ্ঞানতো ইয়াৰ ব্যৱহাৰ হৈছে৷ 

চৰ্তসমূহ
ধৰি লওক  প্ৰকাৰৰ খেলুৱৈ আছে, আৰু প্ৰত্যেকে কোনো কৌশল  চয়ন কৰিছে কোনো এজন  খেলা খেলুৱৈৰ আন খেলা খেলুৱৈৰ বিৰুদ্ধে গড় উপযোগিতাঢ়'ল , য'ত  হ'ল উপযোগিতাৰ মৌলকক্ষ কোনো কৌশল  অনন্তস্পৰ্শীভাৱে সুস্থিৰ যদিহে তলত দিয়া দুই চৰ্ত পূৰ্ণ হয়:....573.:

১ সাম্যাৱস্থাৰ চৰ্ত:  এই চৰ্তৰ মতে,  এক নাশ্ব সাম্যাৱস্থা গৃহস্থৰ বিৰুদ্ধে কোনো আক্ৰান্তাই গৃহস্থতকৈ ভাল প্ৰদৰ্শন কৰিব নোৱাৰে

২ সুস্থিৰতাৰ চৰ্ত:  এই চৰ্তৰ মতে, যদি গৃহস্থৰ বিৰুদ্ধে আক্ৰান্তাই গৃহস্থৰ সমানেই ভাল প্ৰদৰ্শন কৰে, তেন্তে, আক্ৰান্তাৰ বিৰুদ্ধে গৃহস্থই আক্ৰান্তাতকৈ ভাল প্ৰদৰ্শন কৰিব

তথ্যসূত্ৰ

শ্ৰেণী: মনোবিজ্ঞান
শ্ৰেণী: অৰ্থনীতি
শ্ৰেণী: জীৱবিজ্ঞান
শ্ৰেণী: গণিত
বীজকোষ ( ) বুলিলে সেইবোৰ জৈৱিক কোষক বুজোৱা হয় যিবোৰে যৌন প্ৰজনন কৰা প্ৰাণীৰ শৰীৰত জনন কোষৰ সৃষ্টি কৰে পুৰুষ আৰু স্ত্ৰী প্ৰাণীৰ শৰীৰত থকা (উভয়লিংগ প্ৰাণীৰ ক্ষেত্ৰত একেটা প্ৰাণীৰ শৰীৰত থকা) প্ৰাথমিক জননাংগ (  ) শুক্ৰাশয় () আৰু ডিম্বাশয়ত () থকা এই বিশেষ কোষবোৰৰ পৰা সৃষ্টি হয় এইবোৰৰ প্ৰাথমিক অৱস্থাক আদিম বীজকোষ (  ) বোলা হয় যৌন প্ৰজনন কৰা প্ৰাণীৰ ভ্ৰূণাৱস্থাৰ আৰম্ভণিতেই কেতবোৰ কোষে দেহ গঠনকাৰী অন্যান্য কোষৰ পৰা পৃথকভাৱে বিকাশ লাভ কৰিবলৈ ধৰে এই কোষবোৰৰ পৰাহে ভৱিষ্যতে প্ৰাণীটোৰ প্ৰজননকোষৰ (শুক্ৰকোষ আৰু ডিম্বকোষ)ৰ সৃষ্টি হয় বীজকোষৰ পৰা শৰীৰৰ আন কোনো অংগৰ গঠন নহয় বহু প্ৰাণীৰ ক্ষেত্ৰত বীজকোষৰ উৎপত্তি আদিম ৰেখাত ( ) হয় আৰু তাৰ পৰা কোষবোৰ ভ্ৰূণৰ খাদ্যনলীৰ অংশইদি জননাংগত প্ৰৱেশ কৰে তাত কোষবোৰৰ দুই প্ৰকাৰৰ বিভাজন হয়- মাইট'ছিছ আৰু মিঅ'ছিছ ইয়াৰ পাছত কোষবোৰৰ বিকাশ হৈ শুক্ৰাণি বা ডিম্বৰ সৃষ্টি কৰে প্ৰাণীৰ দৰে উদ্ভিদৰ বিকাশৰ প্ৰাথমিক অৱস্থাৰ পৰা এনে বীজকোষ নথাকে ইয়াৰ পৰিৱৰ্তে পূৰ্ণবয়স্কৰ দেহকোষৰ ( ) পৰা বীজকোষৰ সৃষ্টি কৰিব পাৰি

তথ্য সংগ্ৰহ

শ্ৰেণী:প্ৰজনন তন্ত্ৰ
বীণ এডাল তাঁৰত ৰেপি বজোৱা বাদ্য ই তত বাদ্যৰ অন্তৰ্গত তাঁৰৰ সলনি অসমীয়া বীণত মুগাৰ সূতাহে ব্যৱহাৰ কৰা হয় সাধাৰণতে নাৰিকলৰ খোলা, মাটিৰ খোলা, আৰু কাঠ বা বাঁহৰ সৰু খোলাৰ মুখ ভাগ ভেকুলী বা গুঁইৰ ছালেৰে বন্ধ কৰি সেই খোলাৰ লগত প্ৰায় ডেৰ ফুটৰ এডাল কাঠ সংযোগ কৰা হয়

কাঠডালৰ বাকী মূৰটো খুলি আৰু বিন্ধা কৰি এটা শলা ৰখা হয় খোলাটোৰ এমূৰে সূতা এডাল বান্ধি ছালখনৰ ওপৰেৰে নি শলাটোৰ লগত বন্ধা হয় সূতাডাল মূগাৰ প্ৰয়োজন অনুসৰি সূতাডাল টান বা ঢিলা কৰিবলৈ শলাডাল পকোৱা হয় খোলাটোক ওপৰত সূতাডাল নিব লাগে বোত বা বাঁহৰ ধনু সাজি ইয়াক ঘোঁৰা ফাণেৰে বান্ধি এডাল ৰেপণি তৈয়াৰ কৰা হয় ৰেপণি ডালেৰে বীণখনৰ সূতাত ৰেপি সুৰ সঞ্চাৰ কৰি গীতৰ সৈতে বজাব পাৰি বৈৰাগী জাতীয় লোকেহে সাধাৰণতে এই বাদ্য বজায় অৱশ্যে কোনো কোনো অঞ্চলত বিহুৱা সকলেও বিহুত বীণ বজায় অন্যহাতেদি গোৱালপাৰাৰ কুশান গান নামৰ অনুষ্ঠানতো ইয়াৰ ব্যৱহাৰ দেখা যায় অৱশ্যে এই অঞ্চলত বীণাক বেণা বুলিহে জনা যায়

তথ্য সংগ্ৰহ

শ্ৰেণী:অসমৰ বাদ্যযন্ত্ৰ
২০১২ চনত বীণা দেৱী আগৰৱালা

বীণা আগৰৱালা এগৰাকী ভাৰতীয় উন্নয়নমূলক অৰ্থনীতিবিদ তেওঁ মেঞ্চেষ্টাৰ বিশ্ববিদ্যালয়ৰ বৈশ্বিক উন্নয়ন প্ৰতিষ্ঠানত উন্নয়নমুলক অৰ্থনীতি আৰু পৰিৱেশৰ অধ্যাপিকা ভূমি, জীৱিকা আৰু সম্পত্তিৰ অধিকাৰ, লিংগ, অসমতা আৰু দাৰিদ্ৰ্যৰ ৰাজনৈতিক অৰ্থনীতি, আৰু বৈধানিক পৰিৱৰ্তন তেওঁৰ গৱেষণাৰ মূল বিষয়

"   ' :       " ("এ' ফিল্ড অৱ ওৱান্স ঔন: জেণ্ডাৰ এণ্ড লেণ্ড ৰাইট্ছ ইন চাউথ এছিয়া") তেওঁৰ গৱেষণা সামৰা এখন গ্ৰন্থ, যাৰ প্ৰভাৱ নাৰী আৰু ভূমিৰ অধকাৰৰ ক্ষেত্ৰত কাম কৰি থকা চৰকাৰ, বেচৰকাৰী সংস্থা আৰু আন্তৰ্জাতিক সংগঠনৰ দেখা দিছে,  (1994).    ' :       .    , , :   .  9780521429269. এই গ্ৰন্থৰ আধাৰতে লেটিন আমেৰিকাতো গৱেষণা কৰা হৈছে"  ".  . 9 (23): 333335. 2003. :10.10801354570032000114554. 2 216645024.

 জীৱন আৰু কৰ্ম 
আগৰৱালাৰ পিতৃ সুৰজমল আগৰৱালা আৰু মাতৃ শ্যামা দেৱী আগৰৱালা তেওঁ কেম্ব্ৰিজ বিশ্ববিদ্যালয়ৰ পৰা বি এ আৰু এম এৰ ডিগ্ৰী গ্ৰহণ কৰি দিল্লী স্কুল অৱ ইকনমিক্সৰ পৰা পি এইচ ডি লাভ কৰিছিল

প্ৰিঞ্চটন, হাৰ্ভাৰ্ড, মিচিগান আৰু মিনেচটা আদি বিশ্ববিদ্যালয়ত তেওঁ অধ্যাপনা কৰিছে তেওঁ ইণ্টাৰনেশ্বনেল চচাইটি ফৰ ইকলজকেল ইকনমিক্স, ইণ্টাৰনেচনেল ইকনমিক এচচিয়েচন (উপ) আৰু ইণ্টাৰনেশ্বনেল এচচিয়েচন ফৰ ফেমিনিষ্ট ইকনমিক্স অধক্ষও আছিল তেওঁ গ্ল'বেল ডেভেলপমেণ্ট নেটৱৰ্কৰ ব'ৰ্ডৰ সদস্য হোৱাৰ উপৰিও ন'বেল বিজয়ী অৰ্থনীতিবিদ জ'চেফ ষ্টিগলিট্জৰ ২১-জনীয়া কমিছন অন দ্য মেজাৰ্মেণ্ট অৱ ইকনমিক পাৰ্ফৰ্মেঞ্ছৰো সদস্য় আছিল ৰাষ্ট্ৰ সংঘৰ কমিটি ফৰ ডেভেলপমেণ্ট পলিচি আৰু ইউ এন আৰ আই এছ ডিৰো তেওঁ সদস্য আছিল তেওঁ তেওঁ অনেক হনৰাৰী ডক্টৰেটৰো অধিকাৰী

 গৱেষণা 
আগৰৱালাৰ গৱেষণাৰ মূল কেন্দ্ৰ হ'ল গ্ৰামীণ অৰ্থনীতি ইকনমেট্ৰিক বিশ্লেষণৰ উপৰিও আন আন সমাজ বৈজ্ঞানিক পদ্ধতিৰ সগ্মিশ্ৰণেৰে তেওঁ গ্ৰামীণ অৰ্থনীতিত নাৰী আৰু তেওঁলোকৰ ভূমিৰ অধিকাৰ, জীৱিকা আৰু সম্পত্তিৰ অধিকাৰৰ ওপৰত গৱেষণা কৰিছে বিশেষকৈ, তেওঁৰ কৰ্মৰাজিত লিংগ বৈষম্য, সম্পত্তিৰ অধিকাৰ, সামাজিক বহিষ্কাৰ আৰু অৰ্থনৈতিক উন্নয়নৰ পৰস্পৰে পৰস্পৰৰ ওপৰত পেলোৱা প্ৰভাৱ স্পষ্ট হৈ উঠে

তেওঁৰ গ্ৰন্থ    '  ("এ ফিল্ড অৱ ওৱান্স ঔন")ত তেওঁ দেখুৱাইছে যে গ্ৰামীণ অঞ্চলত লিংগ বৈষম্যৰ এক মূল কাৰণ হৈছে সম্পত্তিৰ ওপৰত অসম অধিকাৰ তেওঁ   ,    ("জাৰ্ণেল অৱ ৱিমেন, পলিটিক্স এণ্ড পলিচি")ৰো সম্পাদক

বীণা আগৰৱালাৰ গৱেষণাৰ প্ৰভাৱ ভাৰত চৰকাৰে ২০০৫ চনত প্ৰৱৰ্তন কৰা   () তো দেখা যায়" 2005 -     -                 '     .  9   ,         '   ,         .    '80    .

আগৰৱালাই অৰ্থনীতিত জনপ্ৰিয় "ঐকিক গৃহস্থ"ৰ ধাৰণাক প্ৰত্যাহ্বান জনাইছিল তেওঁ খেল তাত্ত্বিক দাম-দৰৰ ভিত্তিক গাণিতিক আৰ্হিৰে মানুহৰ ঘৰৰ ভিতৰত দেখা দিয়া সামাজিক ৰীতি-নীতি, দৃষ্টিভংগী আৰু সম্পত্তিৰ মালিকানাৰ আধাৰত লিংগ বৈষম্যৰ এক বিশ্লেষণ দাঙি ধৰিলে .  অন্য এক গৱেষণা পত্ৰ, "   "ত তেওঁ খেল তাত্ত্বিক আৰ্হিৰে   , ১৯৫৬ আৰু এই আইনৰ ২০০৫ৰ সংশোধনৰ আঁৰৰ অৰ্থনৈতিক দাম-দৰৰ বিশ্লেষণ আগবঢ়াইছিল

নিজৰ গৱেষণা পত্ৰ "    "ত তেওঁ প্ৰমাণ কৰিছিল যে নাৰীৰ ভূমিৰ মালিকানাই ঘৰত তেওঁলোকে সন্মুখীন হোৱা হিংসাৰ পৰাও তেওঁলোকক কিছু পৰিমাণে পৰিত্ৰাণ দিছিল

 তথ্য সংগ্ৰহ 

শ্ৰেণী:অৰ্থনীতিবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী